Yakkabog'24 – Telegram\nASSALOMU ALAYKUM XURMATLI UCHASTNIKLAR AGAR SIZDA YAKKABOG' BILAN BOG'LIQ BIROR MA'LUMOT, RASIM, VIDEO LAR BO'LSA BIZ BILAN BOG'LANING @yakkabog24axborot (shu telegram manziliga jo'natishingiz mumkun ) XOHISHINGIZGA QARAB SIZNING SHAXSINGIZ SIR TUTILADI.\nYakkabog'24 via @like\nЭнг осон иш бировга баҳо бериш. Биз унутдик ғайратни, шижоатни, енгил хаётга ўргандик.\nТайёр нарсага ўргандик, биз мажбурий ижро фаолияти йўлга куйилган кунлардан коммуникация тўлов тизимига яъни тўлов нормасига 95 %эришдик. Шунда хам 100% эмас. Хақиқат кўзи билан қарайлик. Халқимиз эринчоқ, ҳамма яхши яшагиси келади аммо иш таклиф қилсанг менсимайди.Аммо свет ўчса раҳбарларни айблаймиз, газ бўлмаса давлатни, пахта терсак мажбурий меҳнат деймиз, ҳеч уйлаб кўрганмисиз Хитой давлати қандай нимани эвазига ривожланганини, коррупцияда қонун қаттиқ. Иш бажариш эса тангага, касб ўрганиш қизиқарли, яшаш машаққат, аммо ривожланиш олдинда, биз-чи аждодларимиз билан фахрланамизда ўзимиз тормоз, қани бизларда олдинга силжиш, қани инновация, бир йўл четдаги тошни олиш кулидан кела туриб Ким оларкин буни деб уйлаб турсак бу нима дегани. Биз фақат гапирамиз лекин амалда килмаймиз, бугунни уйлаймиз демоқчи бўлганим хар бир раҳбар узоқни кўзлаб ишлаш керак, уз ишида дастур бўлиши керак ва ташаббус бўлиши керак. Шунда бугунгидек ҳолатда халқни олдида юзи ёруғ буларди.\nБир акамизни фикрлари\n9.9K viewsКамиль Фахрутдинов, 05:03\n👍 54👎 24👏 13\nForwarded from БИЗ КОРРУПЦИЯГА ҚАРШИМИЗ\nТуманимизда куз-киш мавсуми бу́йича штаб ташкил қилинган. Бундан ташқари коммунал ташкилотларда, жумладан электр таъминоти корхонасида хам ишонч телефонлари кечаю-кундуз ишлаб турибди. Сўнгги кунларда туманда электр таъминотида узилишлар бўлганлиги ҳеч кимга сир эмас. Лекин бу ҳолат биргина Яккабоғ туманида эмас, балки энерготизимдаги қувват танқислиги сабабли республиканинг турли ҳудудларида кузатилганлиги тўғрисида тегишли Вазирлик ва идоралар расмий муносабат билдириб келмоқда. Қолаверса Олий Мажлис сенатининг 2020-йил 20-ноябрдаги тўққизинчи ялпи мажлисида хам электр таъминотидаги узилишлар хақида бир неча бор тўхталиб у́тилди.Олий Мажлис Қонунчилик Палатаси депутати Шахноза Холмахматова томонидан деярли барча ҳудудларда кузатилаётган, ушбу ҳолатга Яккабоғ туманидаги симёғочларнинг таъмирланмаганлигини сабаб қилиб кўрсатилиши тушунарсиз ҳолат. Қолаверса туманнинг аксарият қисмида ўчишлар кузатилиб турган вақтда электр таъминоти корхонасининг телефонларига бир вақтда кўплаб қўнғироқлар келиши сабабли банд кўрсатишини ёки бошқа алоқада юзага келган муаммоларни ишламайдиган ракам бериш дея баҳолаш мутлақо ҳақиқатга тўғри келмайди. Агар шундай ҳолат кузатилган бўлса электр таъминоти корхонасининг телефон рақамидан ташқари туман ва вилоят хокимликлари штаби, вилоят электр тармоқлари штабининг бир нечта телефон рақамларига чиқишга нима халал берди? Кучимизни бир-биримизни айблашга эмас муаммога ечим топишга сарфласак халқ фаровонлигига уз ҳиссамизни қўшган бу́ламиз!\nЯккабоғ туман электр таъминоти корхонаси бошлиги,туман Кенгаши депутати Жаҳонгир Кенжаев.\n8.1K viewsKamil Faxrutdinov, 07:06\nЯккабоғ туманининг электр таъминоти корхонаси бошлиғи Хурматли Яккабоғ туман Кенгаши депутати куни кеча ёзилган Яккабоғ туманида ташкил этилган штаб фаолияти ва электр таъминотидаги узулишлар тўғрисида билдирган муносабатимни охиригача ўқимаган ёки ёзилган муносабатни тушунмаган кўринади.\nХалқимиз мурожаатлари ва шикоятлари юзасидан билдирилган фикрни ўқимасдан ўзларига тўғри ҳулоса қилиб камчиликларни бартараф этиш чораларини кўриш ўрнига биз оппоқмиз сиз Қора нақилида иш тўтилганидан ҳам касбий маъсулиятга нисбатан муносабат кўриниб турибди.\nБилдирилган муносабатни ва танқидни тўғри таҳлил қилмай ўзи раҳбарлик қилаётган ташкилот фаолияти ва мажбуриятига кирадиган вазифаларни елкасидан ошириб кимга ташламоқда.\nАгар билдирган муносабатимни фикрингизни жамлаб ўқиган ёки уқиган бўлсангиз осонгина қилиб "мантиқсиз"," ҳақиқатга тўғри келмайди" деган сафсатани йиғиштириб, аҳолига узулишлар сабабини ва бугунги бажарилаётган ишлар тўғрисида тўлиқ маълумот берган бўлардингиз.\nСизнинг вазифангизга кирадиган тумандаги сим ёғочларни ҳолати ҳақида ва электр энергияси истеъмолчиларининг кўпайиб кетгани эвазига мавжуд трансформаторларни бу катта босимни кўтаролмаётганлиги холатларини кўп кузатганмиз.\nБу ҳам сизни вазифангиз эмасми?\nЁки бундай ҳолатлар мавжуд эмас дейсизми.\nЎз вазирлигининг олдига мавжуд муаммоларни келтириб бартараф этиш учун масала киритиш қўлингиздан келмаса билдирилган фикрни ўзингизни қозонингизда хохлагандай қайнатманг.\nСиз таъкидлаб ўтмасангиз ҳам электр энергияси узулушларидаги муаммоларни тушуниб турибмиз. Бу ҳолатни сабаблари бўйича тегишли вазирлик ва идоралар маълумотларини тингладик.\nЎзингизни ваколатингиз доирасидаги вазифалар учун жавоб беринг.\nКатта харфлар билан айтибсизки телефонимиз банд бўлган керак бўлса вилоятга чиқинг, палон писмадон ташкилотларга чиқинг керак бўлса топиб олинг маъносида фикр билдирибсиз.\nХалқимиз учун ташкил этилган штаб фаолиятини ўзим гувоҳ бўлган холатини келтириб ўтдим.\nМенку сиз айтган ташкилотларнинг рақамини ёддан биламан.\nБитта электр энергияси узулушларидаги муаммоларни сабабини билиш учун ижтимоий тармоқларда "Қашқадарё худудий электр тармоқлари" АЖ томонидан берилган телефон ишламаганлиги учун яна қанча ташкилотга телефон қилиб асаб бузарлик қилиши керак.\nЯккабоғ халқининг мурожаатларидан келиб чиқиб\nСиздан талаб қиламан ўзингизни ҳаспушламасдан яроқсиз ҳолатга келган сим ёғочларни таъмирлаш чораларини кўринг.\nМавжуд муаммолар сизнинг ваколатингизга кирмаса халқ билан боғланиш мумкин бўлган Штаб фаолиятини қаниқарли қилиб ташкил қилиб қўйинг.\nХалқ вакили сифатида\nЭнергетика вазирлигидан Яккабоғ туманидаги ҳолатлар юзасидан расмий муносабат талаб қиламан.\nДеб ёзмоқдалар Олий Мажлис Қонунчилик Палатаси депутати Шахноза Холмахаматова ўз телеграм каналида.\n8.3K viewsКамиль Фахрутдинов, 10:04\nДепутатлар, хордиқ олишга ҳаққимиз йўқ! Эртага учрашиб, муаммоларни ўрганайлик!\nИнсон хуқуқлари фаоли, блогер\nП/С: Тиниб-тинчимас Элмурод ака доим ҳаракатда! Карантин даврида жамоатчи бўлиб постда турганди!\nМақсадимиз- юрт фаровонлиги❗ 🇺🇿🇺🇿🇺🇿\n9.0K viewsКамиль Фахрутдинов, 13:58\nForwarded from Отабек Артиков\nГаз беринг дедик ГAЗимизни бериб юрманглар😁\n8.4K viewsКамиль Фахрутдинов, 15:14\nТошдан олов чиқди! Фақат Яккабоғ туман раҳбарларини мақтовчи "Туман раҳбарлари" телеграм канали ўз номини\n"Туман раҳбарлари Халққа свет, газ беринг 🙏" номига ўзгартирди!\nҚойил! Тавсия қиламан, яхши нарсалар чиқаряпти!\n8.8K viewsКамиль Фахрутдинов, 17:32\nБозор атрофини тартибга олиш ва тирбандликка барҳам бериш бўйича масъуллар нима дейди. Қачонгача жим туриш керак. Бир катта муаммо бўлишини кутаяпсизларми. Вилоятимиз раҳбари шахсан ўзлари тартибга солгандиларкў.\nҲалқ депутатлари Қашқадарё вилоят Кенгаши депутати Иномжон Жўраев\n8.1K viewsКамиль Фахрутдинов, 04:02\n🔰 Ҳозирги кунда Ўзбекистон Республикаси ҳудудида:\n🔹 меҳнатга ҳақ тўлашнинг энг кам миқдори – 679 330 сўм;\n🔹 базавий ҳисоблаш миқдори – 223 000 сўм;\n🔹 пенсияни ҳисоблашнинг базавий миқдори – 262 470 сўм;\n🔹 ёшга доир энг кам пенсиялар – 513 350 сўм;\n🔹 болаликдан ногиронлиги бўлган шахсларга бериладиган нафақа – 513 350 сўм;\n🔹 зарур иш стажига эга бўлмаган кекса ёшдаги ва меҳнатга лаёқатсиз фуқароларга бериладиган нафақа – 315 030 сўмдан иборат.\n8.1K viewsКамиль Фахрутдинов, 05:08\n1 ойда 2 миллион штраф тўлаган фуқаро мурожаати\nҲурматли туманимиз раҳбарлари! Яккабоғ шаҳар деҳқон бозори атрофида ўрнатилган тўхтаб туриш белгиси мавжуд, 400м гача машина қўйиш таъқиқланади. Деҳқон бозори олдида қонунан автомашина турар жойи мавжуд бўлсада, кимни буйруғи асосида тураргоҳ деҳқон бозорига айланиб кетди?! Фуқаролар бозорга кириб чиқиш учун автомашиналарни қаерга қуйсин? Бўлмаса ЙПХ ходимлари йўл белгисини ўзгартирсин.\nҚонунан кўчада савдо қилиш карантин қоидаларига зид эмасми?\nУшбу масалани кўриб чиқиш лозим! Жамбул МФЙ Бахриддин Одилов.\n8.0K viewsКамиль Фахрутдинов, 06:26\nБиздаги аксарият амалдорлар ҳам ўзини мана шу ўртадаги бойвачча каби ўзини одамлaрга ёрдам бераётгандек қилиб кўрсатади!\n8.6K viewsКамиль Фахрутдинов, 06:56\nтадбиркор ва ҳушёр бир киши минг-минглаб тадбирсиз, лоқайд\nТуманимиздаги электр энергиясини танқислигини вазирликгача олиб чиққан тадбиркоримиз Абдинаби Ғиёсовга ўз миннатдорчилигимизни билдирамиз\nАйтишларича, 3 кун свет ўчганлиги сабабли 5200 дона паррандаси нобуд бўлган ва бунинг оқибатида вазирликга мурожаат қилишга мажбур бўлган .\n9.3K viewsКамиль Фахрутдинов, 09:26\n9.2K viewsКамиль Фахрутдинов, 09:36\n7.8K viewsКамиль Фахрутдинов, 10:20\nМен сизга ҳозир тавсия қиладиган ушбу каналда телеграм тармоғидаги энг Телба блогер Отабек Aртиковнинг жамиятдаги муаммоларга бўлган сарказмга бой қарашларини ўқишингиз мумкин.\nAччиққина ҳазиллар, холисона танқиднинг ўзгача формати.\nИшонинг киргач қайтиб чиқолмай қоласиз👇👇👇👇👇\nОРЗУларингни МАҚСАДга айлантира олмасанг, Ҳаёт уларни АРМОНга айлантиради!\n8.5K viewsКамиль Фахрутдинов, 11:06\nБизнинг келажагимиз бўлган ёш авлод касал бўлса ҳам, совуқдан азоб чекса ҳам бизга фарқи йўқ. Чунки биз келажак ҳақида эмас, бугунимиз ҳақида ўйлаймиз. Бугунги тарғибот тадбиримиз чиройли ўтса бўлди. Ҳисоботларимиз гўзал чиқса бўлди. Бугун лавозимни эгаллаб турганлар ишдан ҳайдалмаса, юқоридагиларга яхши кўринса бўлди. Эртанги кун унча қизиқмас.\nТарғибот қилдикми? Қилдик!\nТадбир ўтказдикми? Ўтказдик!\nАҳолининг кайфияти кўтарилдими? Кўтарилди!\nБолалар совуқдан қийналмадими? Билмадим, бизга буни фарқи йўқ-ку!\n8.8K viewsКамиль Фахрутдинов, 11:13\nХалқ депутатлари Қашқадарё вилоят Кенгаши депутати Иномжон Жўраев.\nБозор тартибсизлиги бўйича халқга мурожаат қилди.\nҲурматли изоҳ ва фикрларни кузатиб бораётган юртдошлар, тумандошлар!\nБозор муаммосини кўтариш шартми ёки керакмасми?\nИлтимос барча ўз фикрини айтсин.\nБалки менинг ҳаракатим ноўриндир...\nТУМАН РАҲБАРЛАРИ Халққа свет, газ беринг!!!🙏\nҲалқ депутатлари Қашқадарё вилоят Кенгаши…\n8.3K viewsКамиль Фахрутдинов, 01:39\nЎқувчилари юпун кийимда совуққа олиб чиқилган мактаб раҳбарлари ишдан олинди\nКеча ижтимоий тармоқларда кескин норозиликларга сабаб бўлган ҳолат юзасидан Андижон вилоят халқ таълими бошқармаси қуйидагиларни маълум қилди:\nЯкуний хулосага кўра: ҳар бир ўқувчининг мактабдаги вақтидаги саломатлиги ва хавфсизлигига кенг жамоатчилик вакиллари, блогерлардан ҳам кўпроқ таълим соҳаси вакиллари жон куйдиришлари зарур эканлигини ҳисобга олиб 43-умумтаълим мактаби директори вазифасини вақтинча бажарувчиси (Д.Насирдинов), мактабнинг маънавий-маърифий ишлар бўйича директор ўринбосари (С.Исманова)лар эгаллаб турган лавозимидан озод этилди.\n«Андижон вилояти халқ таълими бошқармаси барча тизимда фаолият олиб бораётган раҳбарлар, ўқитувчилар ва ходимлардан мактабдаги ўқувчиларнинг ҳар бирига ўз фарзандидек даҳлдорлик туйғусида ёндошишни, уларнинг соғликлари ва хавфсизликларига таъсир кўрсатувчи мана шундай ҳолатларга йўл қўймасликларини сўраб қолади», - дейилади Андижон вилоят халқ таълими бошқармаси баёнотида.\nНима ҳам дердик, ўша-ўша гап: «Янги Ўзбекистон - Янгича дунёқараш».\n8.4K viewsКамиль Фахрутдинов, 06:31\nВа ниҳоят, Жиноят кодексига мансабдор шахс томонидан ноқонуний тарзда бойлик орттирганлик учун жиноий жавобгарлик белгилаш таклиф этилаяпти.\nБу БМТнинг Коррупцияга қарши курашиш тўғрисидаги конвенцияси 20-моддаси (ноқонуний бойлик орттириш)да акс этган. Унга кўра, амалдорнинг харажати даромадига муносиб бўлиши лозим. Яъни чиновник данғиллама уйи, чет элда дам олиши ёки тўлаётган кредити суммаси ва бошқа даромадларининг келиб чиқишини исботлай олмаса, демак, ўз-ўзидан коррупция сифатида баҳоланиши керак.\nОйлиги 7-8 миллион сўм, лекин 150-750 минг долларлик ҳашаматли уйларда яшайдиган амалдорлар анча типирчилаб қолар эди.\n7.9K viewsКамиль Фахрутдинов, 12:38


“Нексия-3” жарима майдончасига қўйилгач, МЧЖдан қарздорлик ундирилди - zarnews.uz\n“Нексия-3” жарима майдончасига қўйилгач, МЧЖдан қарздорлик ундирилди\nМажбурий ижро бюроси Ургут туман бўлими иш юритувига Тойлоқ туманлараро иқтисодий судининг қарздор “Дилчироқ сервис” масъулияти чекланган жамиятидан давлат фойдасига 52 миллион 100 минг сўм ундириш тўғрисидаги ижро ҳужжати келиб тушди.\nШу куннинг ўзида ижро иши юритиш тўғрисида қарор чиқарилиб, қарздорга 15 кунлик ихтиёрий муддат берилди.\nБироқ, белгиланган ихтиёрий муддатда қарздор ушбу солиқ қарзини тўлаб бермади. Шу сабабли унга тегишли бўлган “Нексия-3” русумли автотранспорт воситасига қидирув эълон қилинди ва машина топилиб, жарима майдончасига қўйилди.\nОлиб борилган ижро ҳаракатлари давомида қарздорлик тўлиқ ундирилиб, хатланган автотранспорт воситаси эгасига қайтарилди, деб хабар бермоқда Мажбурий ижро бюроси Ургут туман бўлими.\nТеглар: Мажбурий ижро жарима


9 октябрь, 2020, 10:59\nТеглар:ММА | Ўзбекистон чемпионати | Тошкент\nТурнирга ҳам оз муддат қолди.\nБухоро шаҳри 25-27 сентябрь кунлари ММА бўйича ҳаваскорлар ўртасида Ўзбекистон кубогига мезбонлик қилган эди. Энди навбат профессионал жангчиларга келди. Янада аниқроқ қилиб айтганда, 23-25 октябрь кунлари Тошкент шаҳрида профессионаллар ўртасида турнир ташкил этилади.\nМазкур мусобақада юртимизнинг барча вилоятидан профессионал жангчилар иштирок этади. Албатта, ушбу турнир Ўзбекистон ММА ассоциацияси шаъфелигида ўтказилмоқда. Турнир ҳақида тўлиқ маълумотларни ва жанглар қандай қоидалар асосида ўтишини тез орада маълум қиламиз. Воқеалар ривожини бизда кузатиб боринг!\nТошкентда ММА бўйича 300 миллионлик ютуқ фондига эга Гран-При ташкил қилинади\nТЕЗКОР ХАБАР Нурсултон Рўзибоев Тошкентда жанг қилади\nҲабиб Нурмагомедов қайси шаҳарларда турнир ўтказишини айтди. Улар орасида Тошкент ҳам бор!


Иззат Аллоҳники, Унинг Росулиники ва мўминларникидир! - | Hizb-Uzbekiston.info\nHome›МАҚОЛАЛАР›Иззат Аллоҳники, Унинг Росулиники ва мўминларникидир!\nУшбу мухтасар мавзумизни Аллоҳ Субҳанаҳуни ўз китобида марҳамат қилган азизлик хусусидаги каломи билан бошлаймиз. Аллоҳ Таоло айтади:\n“Ҳолбуки, азизлик Аллоҳга, Унинг Расулига ва мўминларига хосдир. Лекин мунофиқлар билмаслар”. (Мунофиқун.8)\nАллоҳ Субҳанаҳу барча умматлар, халқлар ўртасида адолат машъаласини баланд кўтариш ҳамда Исломни бутун оламга ёйишдек шарафли вазифани ишониб топширган, инсонлар ичида ўз роббисини розилиги йўлида молу-жонларини фидо қилишга аҳд берган мусулмон умматининг ўз Исломига қайтиш фурсати етиб келди.\nЎтган аср бошларидан буён бу уммат ўз Исломига қайтиш, уни ақлга асосланган эътиқод ва комил тузум сифатида ҳаётга татбиқ этиш йўлидаги фаолиятларини давом эттирмоқдалар. Шуни алоҳида таъкид билан айтамизки, бугунги уринишларда уммат фидойиларини фаолиятга ундаётган нарса ўзларини фикрлари учун пойдевор бўлган эътиқодлари, муаммоларига ечим ҳисобланган Ислом ҳукмлари, дунёқарашларини шакллантирган исломий тушунчалар мажмуи, фикрий етакчиликни ўзида намоён этган исломий фикрлар, умумий қилиб айтганда, буларнинг барчасини ўзида жамлаган бутун оламга рисолат сифатида акс этган Ислом мабдасидир. Зеро, ўтган ўн уч асрдан зиёд давр мобайнида халқлар ва миллатлар ўртасида мусулмон уммати ўзининг энг юқори мавқеини фақат Ислом туфайлигина эгаллаган. Бу Уммат ғолиб ва музаффар бўлишининг ягона сабаби ҳам, азиз ва мукаррам бўлишининг бирдан-бир йўли ҳам ягона Исломдир.\nХалқлар ва миллатлар, шу жумладан, барча мусулмонларнинг бошларига тушаётган бало-мусибатлар илоҳий қонунлар ер юзидан кўтарилиб, яъни татбиқ бўлишидан тўхтаб, мусулмонлар устига кофир, золим, фосиқ кимсалар томонидан ботил тузум олиб келинган кундан бошланди. Уммат ўз тақдирини шундай ботил тузум татбиқи остида белгилаши ортидан моддий ва маънавий қадриятлар остин-устун бўлиб кетди, бир сўз билан айтганда, кучлилар кучсизлар устидан ҳукмронлик қиладиган ўрмон қонуни пайдо бўлди.\nИслом ақлий эътиқод бўлиб, ундан дунё ҳаётининг барча жабҳаларини қамраб олган комил бир тузум келиб чиқади. У Аллоҳ фарз қилган ва бажаришга ундаган ибодатларни баён қилиш билан инсоннинг яратувчиси билан, инсоннинг ўзи билан бўладиган алоқаларини тартибга солади. Шунингдек, нафл амаллар билан мушарраф қилиб, унга охират ҳаётига қадар саодат йўлини чизиб берди. У инсоннинг ўз вужуди билан бўладиган алоқасини тартибга солиб, унга хуш нарсаларни ҳалол қилди, нопок нарсаларни эса ҳаром қилди. Кийимларнинг мукаммалини, ахлоқларнинг гўзалини унга танлаб берди.\nШунингдек, Аллоҳ Субҳанаҳу инсонларнинг бошқа инсонлар билан бўладиган алоқалари эса муомала ва жазо чораларини ўз ичига олади. Ислом ҳаётнинг барча ишлари учун мўлжалланган мабдадир. Ушбу мабдани инсониятга бутун оламларнинг яратувчиси бўлган, яъни ҳар бир амалларимизни билгувчи, ҳатто қалбларимиздан ўтаётган кечинмалардан хабардор бўлган, шунингдек хоинларнинг хиёнати ҳам, уларнинг дилдаги пинҳоний туйғуларини ҳам билгувчи Зот тарафидан бизга Ўз росули томонидан юборилди. У Зот бу ҳукмларни қиёмат кунига қадар бўладиган вазиятлар, ҳолатлар ва замонларнинг ўзгариб туришидан қатъий назар ривожлантирилмайдиган, ўзгартирилмайдиган қилиб уларни ҳамма замону маконларда ҳаётдаги инсон муаммоларининг ечимларини қамраб оладиган жузъий қоидалар ва умумий ҳукмлар қилиб юборди.\nДемак, шариат ҳукмлари билан боғланиш оддий деҳқонми, ишчими, олийгоҳ толибими, ҳокимми, бир сўз билан айтсак, ҳар бир иймон даъвосидаги мусулмонга фарздир. Аллоҳ Таолонинг ҳокимлар хусусидаги ҳукмлари қолган барча мусулмонларга ҳам тегишлидир. Хуллас, кимки хоҳ ҳоким бўлсин, хоҳ бошқа кимса бўлсин, модомики Аллоҳ нозил қилган шариат билан ҳукм юритмаса кофир ёки золим ёхуд фосиқ бўлади:\nУшбу оятларни чуқур англаб етган уммат ичидан шундай мутафаккир инсонлар етишиб чиқдики, улар Ислом ҳукмларини ҳаёт майдонида татбиқ этмаслик оғир гуноҳ эканлигини ҳамда Ислом ҳукмларини ҳаёт майдонига қайтаришлик воқелигини тиниқ англаб етдилар. Шундан сўнг ушбу ишга астойдил енг шимариб, бу воқени ўзгартириш учун ишга киришдилар. Улар бу дунёларига қараганлару унинг ҳеч нарса эмаслигини кўргач, ундан юз ўгирганлар, охиратларига қараганлару унинг изидан қувганлар. Ҳаётнинг маъносини Аллоҳга ишониш ва Аллоҳ розилигига эришиш йўлида бор куч-қувватларини сарф этишни буюк бахт деб билдилар. Ҳамда ана шу тўғри деб билган ишларида, ҳеч бир тузум билан муроса қилмай, ҳеч бир золимга ялтоқланмай Пайғамбар (с.а.в.) нинг йўллари бўлган фикрий ва сиёсий курашга шўнғиганлар.\nЎрганиш, изланиш ва ёрқин фикр юритишдан сўнг шу нарса аён бўлдики, қайси асрда бўлмасин, бу умматни шу дунёдаги азизлиги ҳам, охират саодатига мушарраф бўлишлиги ҳам шак-шубҳасиз мабдаий Исломдир. Исломни ҳаётга қайтариш билан, яъни исломий ҳаётни қайта бошлаш билан янгидан уйғониш юзага келади. Исломий ҳаётни қайта бошлаш эса, унинг ҳукмларини комил, умумий тарзда татбиқ қилишга ҳамда Ислом рисолатини бутун оламга инсоният халоскори сифатида олиб чиқишга имкон беради. Бундай буюк иш сари қадам босган жамоани нажот топгувчи эканлигини олқишлаб, Аллоҳ Субҳанаҳу Ўз каломида шундай дейди:\nوَلْتَكُنْ مِنْكُمْ أُمَّةٌ يَدْعُونَ إِلَى الْخَيْرِ وَيَأْمُرُونَ بِالْمَعْرُوفِ وَيَنْهَوْنَ عَنِ الْمُنْكَرِ وَأُوْلَئِكَ هُمُ الْمُفْلِحُونَ\n– “Сизлардан эзгулик (Ислом)га чорлайдиган, яхшиликка буюриб, ёмонликдан қайтарадиган бир жамоа бўлсин. Ана ўшалар нажот топгувчилардир”. (Оли Имрон:104)\nБиз Исломни маҳкам ушласак, Аллоҳ сизу-бизларни аждодларимизни Ислом билан азиз қилиб юксалтирганидек яна азиз қилажак. Ана шунда ўз азизлигимизга, иззату-шарафимизга қайтамиз. Ислом қутқарув чамбарагидир. Уни қанчалик маҳкам ушласак, нажот топамиз, тикланамиз, Аллоҳнинг изни ила азизу мукаррам бўламиз, ин ша Аллоҳ.\nАллоҳ Субҳанаҳу яна айтади:\n– “Ҳақиқат – бу Раббингиздан (келган хабардир). Бас, (Сиз) шубҳаланувчилардан бўлманг!” (Бақара:147)\nИнвестициялар иқтисодни ривожлантириш омилими ёки иқтисодий қарамлик?


Германия 15 йилдан сўнг ички ёнув двигателига эга машиналардан воз кечади\n19:30 / 16.06.2016\n2030 йилга келиб, Германияда рўйхатдан ўтувчи барча автомобиллар экологик тоза моторлар билан жиҳозланиши керак. Американинг Bloomberg агентлиги Германия иқтисодиёт вазири ўринбосари Райнер Баакега асосланган ҳолда, шу ҳақда хабар қилмоқда.\nГермания ҳукумати 2050 йилга бориб, мамлакатда ис гази чиқариш миқдорини 80-95 фоизга қисқартирмоқчи. Баакенинг сўзларига кўра, транспорт воситалари томонидан чиқарилаётган CO2 гази 1990 йилдан бери камаймаган. Ҳозирги вақтда атмосферага чиқарилаётган барча зарарли газларнинг бешдан бири айнан транспорт воситаларига тўғри келади.\nДастурни ҳаётга татбиқ қилиш мақсадида, мамлакат ҳукумати электр ва гибрид машиналар харид қилганлар учун субсидиялар беришни жорий қилган. Бу каби амалиёт Хитой, Франция ва Норвегияда ҳам қўлланилади. Шу йўл билан 2020 йилда электрокарлар савдосини йилига 500 минг донага чиқариш режалаштирилган.\nҲозирги вақтда, Германиядаги электрокарлар жами транспорт воситаларининг 0,6 фоизини ташкил этиб, гибридли ҳамда электрокарларнинг умумий сони 155 мингтадир. Бензинли ва дизелли машиналар сони эса, тегишли равишда 30 млн ва 14,5 млн донадан иборат.


Профнастил ва черепица ишлаб чиқариш ускунаси » Exim China - Xитойдан ускуналар, ишлаб чиқариш линиялари, xом-ашё ва турли xилдаги товарлар етказиб бериш\n7400 - 14 000 $\nКунимизда бутун дунёда ташқи таъсирларга чидамлилик, қулай қўлланиш ва енгиллик каби афзалликлари сабабли қия ёпиладиган томларда энг маъқул том ёпиш материалларидан бири металл черепица ва профнастиллардир. Ҳозирги кунда бу маҳсулотлар нафақат катта иншоотларда балки спорт мажмуаларида, йирик концерт ва кўргазма заллари каби лойиҳаларда ҳам кенг қўлланилмоқда.\nМеталл черепицалар кенг очиқ майдонларда, қия шаклда ёпиш керак бўлган ерларда қўлланиш қулайлиги билан ажралиб туради. Ташқи таъсирларга нисбатан чидамли бўлган бу маҳсулотлар сув ва буғ ўтказмайди. Бирламчи вазифаларини бажаргандан сўнг улардан бошқа мақсадларда ҳам бемалол фойдаланиш мумкин. Бундан ташқари, енгил бўлганлиги сабабли иншоотлардаги юк ташиш тизимларига жуда катта қулайликлар туғдиради. Бу томондан олиб қарасангиз маблағ тасарруф қилинади.\nПрофнастил ва черепицаларни монтаж қилиш жуда осон. Уларнинг бу афзалликлари туфайли вақт ва ишчи харажатларидан тасарруф қилиш мумкин бўлади. Ҳар бир черепица бўлагининг бир-бирига уланишдаги мустаҳкамлиги сабабли уларнинг орасига қуш, ҳашаротларнинг кириши деярли имконсиздир. Профнастил ва черепицалар жуда эстетик кўриниш ва шаклга эга бўлади. Томларнинг кўриниши исталган ранг ва дизайнда бўлишига имкон беради.\nПрофнастил ёки Черепица ишлаб чиқариш ускунаси (бир қаватли)\nҲозирга келиб мамлакатимизда ҳам йирик бунёдкорлик ишлари тобора жадаллашмоқда. Бир-биридан кўркам, кўпқаватли бинолар қад кўтармоқда. Оддий қишлоқ уйларида ҳам уй дизайнлари, айниқса томларининг кўринишига қаттиқ аҳамият қаратилмоқда. Ўз-ўзидан кўриниб турибдики, профнастил ва металл черепица ишлаб чиқариш бизнеси сердаромад соҳага айланиб улгурган. Маркетинг мутахассисларининг фикрига кўра бу соҳанинг келажаги жуда порлоқ.\nҲар томонлама мукаммал том учун ана шундай профнастил ва черепицаларга эҳтиёж бўлади.\nПрофнастил ва Черепица ишлаб чиқариш ускунаси (икки қаватли)\nПрофнастил ва черепица ишлаб чиқариш жараёнида алоҳида таълим олган ишчиларга эҳтиёж бўлмайди. Ускуналарнинг соддалиги ва осон қўлланиш хусусиятлари туфайли ҳар қандай киши жуда тез ўзлаштира олади.\nМаҳсулот сифати билан бир қаторда том ёпиш жараёнида юз берадиган бошқа муаммоларга ҳам барҳам бериш керак бўлади.\nEXIM CHINA компанияси тақдим қилаётган профнастил ва черепица ишлаб чиқариш линияси бу борада сизга ёрдам беради. Ҳар томонлама қулай ва сифатли маҳсулот ишлаб чиқариш\nгарови бўлган бу ускуналар линияси бизнесингиз учун локомотив бўлиши аниқ.


МАККАЖЎХОРИ ЭКСПОРТГА ЧИҚАРИЛАДИ\n“Оңтустік” МСМ Ўтрор тумани бўйича умумий қиймати 2,2 млрд. тенгелик 877та лойиҳани молиялаштирди. Шундан 1,3 млрд. тенгега 850та лойиҳа “Ырыс” кичик молия ташкилоти орқали молиялаштирилган. Амалга оширилган лойиҳалар доирасида 776та янги иш ўринлари очилган.\nДавлат маблағидан ўринли фойдаланиб, намунали фаолият юритаётган “Отырар-дән” МЧБ бугунги кунда маккажўхорини қуритиш ва сақлаш билан шуғулланади. Лойиҳанинг умумий қиймати –245 млн. тенге. Сармоя марказидан олинган харажатга Англия, Хитой ҳамда Корея давлатларидан зарур асбоб-ускуналар харид қилинган.\nКорхона янги технология асосида ишлайди. Бу ерда даладан олиб келинган сўтани қабул қилиб оладиган электрон тарози, маккажўхори намлигини текширадиган лаборатория мавжуд. Бирлашма омбори 10 минг тонна дон сақлаш имконига эга. Икки мавсумда 25 киши меҳнат қилади. Қуритилган маккажўхорининг харидорлари – “Ордабасы қус”, “Қайнар қус”, “Нәрлен қус” каби парранда фабрикалари. Шунингдек, буюртмага кўра, Қозоғистоннинг барча вилоятларига жўнатилади. Ҳозир маҳсулотга Ўзбекистондан ҳам буюртма тушмоқда.\n– Агар келиша олсак, келгусида экспортга чиқаришни режалаяпмиз, дейди бирлашма раҳбари.\nЯнги ферма очилди\n“Ырыс” кичик молия ташкилоти Ўтрор тумани бўйича умумий қиймати 1,3 млрд. тенгелик 850та лойиҳани молиялаштирган. 2017 йилнинг бошидан 240 млн. тенгедан иборат 100та лойиҳага насия берилди. Унинг 74 млн. тенгеси кўкламги экиш ҳамда кузги ҳосил йиғими учун ажратилган 39та лойиҳага оид. Чорвачилик бўйича 60та лойиҳа тасдиқланиб, 149,9 млн. тенге, паррандачиликка оид бир лойиҳа қаноатлантирилиб, 16 млн. тенге харажат берилди.\nХусусий тадбиркор Береке Қултаева дастлаб ўз харажатига оилавий сут фермасини барпо этиб, ускуналар билан жиҳозлади. Сўнг «Ырыс» кичик молия ташкилотидан “Бандлик – 2020” дастури доирасида 6 млн. тенге насия олиб соғин сигирлар сотиб олди. Замонавий технологиялар асосида сутни қайта ишлаб, қурт, айрон, қаймоқ ва бошқа маҳсулотлар тайёрлаб, қишлоқдаги мактаблар, болалар боғчалари ҳамда савдо дўконларига етказиб бермоқда. Береке Қизилўрда шаҳридаги бир неча корхоналар билан шартнома тузиб, буюртмалар олишга эришди. Бугунги кунда ўз ҳамқишлоқларини иш билан таъминлаган тадбиркор келгусида шубат ишлаб чиқаришни ҳам режалаштирган.\nМухтабар УСМОНОВА, 2017-07-04, 20:41 179


Хонободда токсик заҳарланиш ёки радиация йўқ – Мудофаа вазирлиги\n03:44 05 Март 2021\n13:09 19.02.2021 Ҳавола олиш\nХонобод базасида токсик заҳарланиш ёки нурланиш ҳолатлари ҳақидаги хабарлар борасида, Ўзбекистон Мудоффаа вазирлиги АҚШга дипломатик каналлар орқали муносабат билдиради.\nТОШКЕНТ, 19 фев – Sputnik. 2001-2005 йилларда АҚШ ҳарбийлари хизмат қилган Ўзбекистондаги Хонобод авиабазасида токсик заҳарланиш ҳолатлари аниқланмаган. Бу ерда хизмат қилаётган Ўзбекистонлик ҳарбийлар ҳар бир парвоз олдидан текширувдан ўтмоқда, деди Мудофаа вазирлигининг матбуот котиби Баҳром Зульфиқоров.\n“АҚШ ҳарбийлари бу ерда 5 йил яшаган бўлса, ўзбекистонлик ҳарбийлар бу ерда 15-20 йилдан буён ҳизмат қилмоқда. Айрим техник мутахассислар бу ерда бир умр ишлайди. Лекин уларда америка аскарларида қайд этилган ҳолатлар аниқланмаган”, - деди Зульфиқоров журналистларга.\nМудофаа вазирлиги котибининг сўзларига кўра, бу ерда хизмат қилаётган ҳарбий учувчилар нафақат ҳар мавсумда, балким ҳар бир парвоз олдидан кўрикдан ўтказилади.\nУндан ташқари бу ер ҳарбий қисм бўлгани учун унда радиация ва бошқа муҳитни ҳар соатда текшириб турадиган аспоблар бор ва агар нормадан бирор ўзгариш содир бўлган тақдирда дарҳол “тревога” кўтарилади.\nЭслатиб ўтамиз, АҚШ собиқ президенти Дональд Трамп, кетишидан бир кун олдин, 2000 йиллар бошида Ўзбекистонда хизмат қилган ҳарбийларни қўллаб-қувватлашга қаратилган махсус буйруқ имзолаган эди. Унда айтилишига кўра Ўзбекистонда хизмат қилганларнинг 75% (11 мингдан ортиқ) саратон ва бошқа турли касалликларга чалинган.\nМудофаа вазирлиги матбуот котибининг айтишига қараганда, Хонободдаги ҳарбий базада радиацион ёки токсик заҳарланиш бўлиши – ҳақиқатдан йироқ. Ва аксинча, бундай хабарлар Ўзбекистон имиджига ва туристик потенциалига зарар етказиши мумкин.\nУшбу муносабат билан Мудоффаа вазирлиги дипломатик каналлар орқали АҚШга ушбу масала борасида расмий муносабат билдирилишини маълум қилди.


05:00 / 15.02.2017 2157 pdf Ўқиш режими + -\nРўзадор учун сақич чайнаши рўзасини очмайди. Чунки, у ичга кетмайди.\nАгар ажрагувчи бўлса, рўзани бузади, албатта. Зотан, баъзи қисмлари ичга кетади.\nАгар қора сақич бўлса, рўзани бузади, дейилган. Чунки, у ажрагувчи, бўлак-бўлак бўлиб кетгувчидир.\nУмуман, сақич чайнаш рўзани бузишдан сақлаш мақсадида макруҳ, дейилади. Зеро, рўзада сақич чайнаб юриш рўза тутмаганликда айбланиш, маломатга қолишга сабаб бўлади.\nАгар хотин киши рўзадор бўлмаса, мисвок ўрнига ўтганлиги боис сақич чайнаши макруҳ эмас. Улар мисвок ишлатмайдилар. Чунки, тишлари заифдир. Сақич чайнаш эса тишларни мисвок каби қувватлантиради.\nФахр ул-ислом ҳазратлари зикр қилганларидек, эркаклар учун сақич чайнаш макруҳ ҳисобланади. Қачонки, оғизларида иллат (масалан, ёмон ҳид) бўлмаса. Баъзилар, эркакларнинг сақич чайнаши мустаҳаб эмас, деганлар. Аёлларга эса сақич чайнашлари мустаҳаб бўлади. Зотан, эркакларнинг аёлларга ўхшаши макруҳдир.\nБурҳониддин Марғилоний. “ал-Ҳидоя”. Китоб ас-савм, 1-жилди.\n-Лакнау: “Юсуфий” матбааси, 1314. 200-бет.\nАёлнинг яшаш жойи\n05:00 / 15.02.2017 1994\n05:00 / 15.02.2017 3190\nШаръий рухсатларни ахтариб топиб, амал қилувчининг ҳукми\nСавол. Шаръий рухсатларни ахтариб топиб, амал қилишни ўзининг мазҳаби қилиб олган кимсанинг ҳукми нима У бидъатчими ёки йўқмиУнга жавоб. Шаръий рухсат берувчи давоми...\n1774 05:00 / 19.01.2017\nАёл меросхўрлар (учинчи мақола)\n4. Она томонидан бўлган момо ва ҳоказо.5. Ота томонидан бўлган момо ва ҳоказо.Ушбу икки томондан бўладиган момолардан мерос олиш ҳаққи борлари .саҳиҳ момо, деб давоми...\n872 11:04 / 02.03.2020\nФиқҳ дарслари (123-дарс). Ҳайзнинг тўрт ҳукми\nЖунуб ва нифосли шахс каби, ҳайзли шахс ҳам, кичик бетаҳоратга хилоф ўлароқ, қироат қилмайди. Яъни, жунуб, нифосли ва ҳайзли шахслар Қуръон қироат қилишлари мумкин давоми...\n872 13:00 / 11 февраль\nМисрдаги Исломий тадқиқотлар Академияси ушбу академия дунёдаги энг қадимий Ислом Фиқҳи Академиясидир. Фатволарнинг бирлашиши ва янги пайдо бўлган муаммоларни давоми...\n1320 17:30 / 28.11.2019\n1660 18:20 / 07.04.2020\n2394 15:55 / 28.03.2020


Мактабларда зўравонликка қарши америкача усул қўлланади — Minbar\nМактабларда зўравонликка қарши америкача усул қўлланади\n3 июн 15:34 1 дақиқада ўқийсиз Ё ҳаёт, ё мамот\nСентябрдан бошлаб мактабларда маънавият соатлари доирасида ўқувчиларга ижобий психология ва стресс бошқаруви кўникмалари психологик машғулотлар асосида ўргатилади.\nБу нега муҳим: Халқ таълими вазирлиги мактаб ўқувчилари орасида зўравонликнинг олдини олишга қаратилган лойиҳани ишга туширганди. Minbar бу муаммо ўқувчилар ўртасида кенг ёйилаётганини ҳисобга олиб, шу ҳодиса ва унинг хавфи ҳақида профессор Лори Вулф билан суҳбат қилганди.\nХалқ таълими вазирлиги Ўзбекистон мактабларида ижобий психология ва стресс бошқарувини ўқитиш методикасини жорий этиш мақсадида халқаро Фулбрайт таълим дастури доирасида АҚШлик эксперт-психолог, профессор Лори Вулф хонимни чақиртирган эди.\nҲозиргача лойиҳа доирасида мактабларда ўқувчилар ҳамда педагоглар учун стресс ва агрессия, улардан сақланиш ва оқибатини бартараф этишга йўналтирилган ўқув дастури ишлаб чиқилган.\nДастур вазирлик мутахассислари, психолог олимлар ва тажрибали психологлардан иборат эксперт гуруҳи томонидан маданий муҳитга мослаштирилиб, такомиллаштирилган.\nМетодик материаллар Тошкент шаҳридаги 4 та мактабда синовдан муваффақиятли ўтказилган.\nИжобий психология ва стресс бошқарувини ўқитиш методикаси бўйича 14 та ҳудудда ТОТ (тренерлар учун тренинг) ўтказилиб, 700 дан зиёд тренерлар жамоаси шакллантирилган.\nЭндиликда ҳар бир туман (шаҳар) миқёсида каскад усулидаги тренинглар ташкил этилади ва барча мактаб психологлари, улар орқали эса педагоглар ижобий психология ва стресс бошқарувига халқаро тажриба асосида ўқитилади.\nМазкур лойиҳа орқали ўқувчилар орасида содир бўлаётган ўзига ва ўзгаларга зарар етказувчи хулқ-атвор профилактикаси ва коррекцияси амалга оширилади.\nМактаблардаги буллинг халқ таълими соҳаси\nҚоракўлдаги математикага ихтисослашган машҳур мактаб Халқаро математика мактабига айлантирилди\n12 авг 09:55 1 дақиқада ўқийсиз\nХТВ ўзбек тилидаги таълимнинг сифати ва нуфузини оширишга жиддий киришди\n1 авг 10:47 2 дақиқада ўқийсиз\nХТВ талабгир мактабга қўшимча квотани тақсимлашнинг янги, пулсиз кўринишини таклиф қилмоқда\n20 июл 16:54 1 дақиқада ўқийсиз\nИхтисослашган мактабларга қабул 1 августгача давом этади\n18 июл 10:31 1 дақиқада ўқийсиз\nЮвал Харари: болани ўзгарган дунёга мослаб тарбияланг\n15 июл 14:36 5 дақиқада ўқийсиз


Қамчиқ довонида Nexia автомобили тепаликдан пастга қулади » Ўзбекистон янгиликлари – Zamin.uz\n02-06-2016 | 23:00\nZAMIN.UZ / Авто / 02 Июн 2016 года1 716\nБугун, 2 июнь куни Қамчиқ довонида навбатдаги ЙТҲ қайд этилди. Бу ҳақда Facebook’даги “Водители Ташкента” гуруҳи аъзолари хабарига асосланиб "Қалампир" нашри хабар бермоқда. Маълумотларга қараганда, оқ рангдаги Nexia автомобили ҳайдовчиси рул бошқарувини йўқотиб, тепаликдан пастга қулаган. Айтишлари автомобиль у қадар катта тезликда келмаётган бўлган. Автомобиль ёмғирли йўлда тўхташга қийналиб, сирпанган ва пастликка қулаган. Ҳалокат сабаб ағдарилиб кетган автомобиль кўнгилли ҳайдовчилар ёрдами билан тўғри ҳолатга келитирилган. ЙТҲ натижасида ҳеч ким жабр кўрмаган. Автомобиль ичида бўлганларнинг саломатлиги яхши экани хабар қилинди. Эслатиб ўтамиз, аввалроқ, Қамчиқ довонида икки автомобиль кўчки остида қолиб, 5 киши ҳалок бўлган эди.\nЎқишни тавсия қиламиз Сирғали автомобиль бозоридаги янги нархлар: Matiz ҳамон энг харидоргир улов бўлиб қолмоқда\n13:10 / 10-04-2015


Президент биржада сотмаётган ҳокимларни танқид қилди - xabar.uz\nЙиғилишда йил якунига қадар биржаларга ўз маҳсулотини олиб чиқадиган маҳаллий тадбиркорлар сонини камида 2 бараварга, маҳсулотлар турини эса 5 бараварга ошириш зарурлиги айтилган. Ҳозирда 45 мингдан зиёд маҳаллий саноат корхоналарининг бор-йўғи 7 фоизи биржага ўз маҳсулотини чиқараётгани танқид қилинган.\nМасалан, Жомбой туманидаги ғишт ишлаб чиқарувчи корхона ўз маҳсулотини биржага олиб чиқиши натижасида 21 миллиард сўмлик даромад олган. Уйчи туманидаги бетон қоришмаси ишлаб чиқарувчи корхона 10 миллиард сўмлик маҳсулотини биржа орқали сотган.\nВилоят, туман ва шаҳар ҳокимлари томонидан бу тажриба жойларда йўлга қўйилмагани президент томонидан танқидга учраган.\n«24 та туман қурилиш материаллари ишлаб чиқаришга ихтисослашди. Ушбу туманларда жорий йилда умумий қиймати 1,6 миллиард долларлик 150 та лойиҳани амалга ошириш режа қилинган. Лекин бугунги кунда гипсокартон, қуруқ қурилиш қоришмалари, лак-бўёқ, кафель, мих каби маҳсулотларни биржага қўйиш бўйича чекловлар мавжуд», дейилади хабарда.


Мажбурий меҳнат асосан пахта терими пайтида қўлланилар эди.\nМазкур қонун Қонунчилик палатаси томонидан 2019 йилнинг 13 июнида қабул қилинган ва Сенат томонидан 21 июнда маъқулланган.\n29-сонли конвенциясига баённома Женевада 2014 йилнинг 11 июнида қабул қилинган эди.\nХалқаро ташкилотлар узоқ йиллардан бери Ўзбекистонда, айниқса, пахта терими мавсумида оммавий тарзда мажбурий меҳнат қўлланилишини танқид қилиб келар эдилар.\nРасмий Тошкент 2017 йилдан бошлаб мажбурий меҳнатга барҳам бериш йўналишида қатор ишларни амалга ошираётганини халқаро ҳамжамият олқишламоқда.


4 декабрь, 2018, 16:25 1159\nТошкент яна юир нуфузли мусобақага мезбонлик қилиши мумкин\nХабар бериб ўтганимиздек, айни пайтда Ўзбекистон Миллий олимпия қўмитаси президенти, мамлакат футбол ассоциацияси биринчи вице-президенти Умид Аҳмаджонов Жанубий Кореяда бўлиб турибди. МОҚ раҳбари сафар давомида Ўзбекистон таэквондо ассоциацияси раиси Аҳмаджон Раҳимов билан бирга бир неча муҳим учрашувларни ўтказди. Жумладан, Осиё таэквондо иттифоқи, таэквондони ривожлантириш халқаро фонди, шунингдек, Жанубий Корея футбол ассоциацияси, Жанубий Корея таэквондо ассоциацияси вакиллари билан музокаралар олиб борилди.\nНавбатдаги учрашув Бутунжаҳон таэквондо федерацияси президенти Чунг Вон Чой билан ташкил этилди. Учрашувда Умид Аҳмаджонов ва Аҳмаджон Раҳимовга Ўзбекистон Республикасининг Жанубий Кореядаги фавқулотда ва мухтор элчиси Виталий Фен ҳам ҳамроҳлик қилди. Унда Аҳмаджонов Ўзбекистонда Токио 2020 Олимпиадасига мамлакат Президенти томонидан қабул қилинган фармон асосида, ҳар бир спорт турига алоҳида ёндошув билан кенг кўламда тайёргарлик олиб борилаётгани ҳақида гапириб берди. Шунингдек, Аҳмаджон Раҳимов Ўзбекистон таэквондо ассоциацияси раҳбари этиб сайланганидан сўнг амалга оширган ишлари, бундан кейинги режалари ҳақида маълум қилди.\nМиллий олимпия қўмитаси президенти Бутунжаҳон таэквондо федерацияси раҳбаридан Ўзбекистон терма жамоаси учун малакали мураббий жалб қилиш бўйича амалий ёрдам сўради. Ўз навбатида, жаноб Чой бу борада, албатта, мамлакатимиз таэквондо ассоциациясини қўллаб-қувватлашини, шунингдек, ўзбекистонлик таэквондочилар учун ўқув-машғулот йиғинларини ташкил этиш бўйича ҳам ёрдам беришга тайёр эканлигини айтиб ўтди. Томонлар Универсиадага тайёрланаётган кореялик таэквондочиларни Ўзбекистонда ўқув-машғулотлар олиб боришлари бўйича ҳам келишувга эришдилар.\nШунинг билан МОҚ раҳбарининг Жанубий Кореяга хизмат сафари якунланди.


- Апр 03, 2021\nБеша шерин гар забун\nқилсанг шижоъатдин эмас,\nНафс итин қилсанг забун,\nоламда йўқ сендек шужоъ.\n“Агар ўрмоннинг шерини забун қилиб – мағлуб қилиб, ўзингга бўйсундириб, ўз хизматингга солиб қўйсанг, бу шижоат саналмайди. Лекин нафсинг итини мағлуб қилиб, бўйсундириб, яхшилик йўлига солиб қўйсанг, у ҳолда оламда сендек шижоатлик зот йўқ!”\nАгар инсон илоҳий таклифни – Аллоҳнинг амр-фармонларини унутса, нафсига эргашса ва ақлини бутга айлантириб, ишларини Аллоҳнинг амр ва тақиқларига мослаб эмас, балки ўз ҳавойи нафсига қараб бажарса, у ҳолда у – ҳам золим, ҳам жоҳил саналади.\nНафс нима? “Тасаввуф ва гўзаллик” китобида айтилади: “Инсон учун ё Аллоҳнинг сўзига, ёки аксинча, ўз нафси сўзига юрмоғи бор. «Ўз» сўзи эса арабчада «нафс» деган нарсадир. Биз, ўз нафсимизнинг сўзини, фикрини, қаноатини, ақлини, орзу-истагини эмас, балки Аллоҳнинг амрини, буйруғини таржиҳ этган – устун қўйган бўламиз. Бу муҳим бир ишдир. ...Биз бу маънони теран тушунмоғимиз лозим. Яъни, ўз нафсимизнинг сўзига эмас, Аллоҳнинг сўзига юрайлик.\nҲолбуки, ғарб маданиятида инсоннинг ўзи «эгоси» марказдир, яъни, гўё биринчи даражададир. «Эго» дегани «нафс» сўзининг Ғарб тилларидаги айнан муқобилидир. Ғарбда шу нафс асосдир, кишининг шахсияти асосдир, ўз хоҳиш-истагини бажара олиши асосдир. Ҳатто, ҳуррият ҳам уларга шунинг учун керак. Инсон ҳар қандай истагини бажарса, орзулари ушалса, бас! Ғарбдаги ҳурриятлар, эркинликлар ва ҳоказолар шундан келиб чиққан. Биз эса бу тамал нуқтада, бу асос масалада улардан фарқланамиз. Биз, «Йўқ, мен ўз хоҳиш-истагимга юрмайман! Ўзимни енгаман! Ўзимни қўлга оламан. Аллоҳ нима деса, шуни бажараман!» деймиз. Бу жуда муҳимдир” (“Тасаввуф ва гўзаллик”).\nХулоса шуки, Аллоҳнинг амр-фармонларини қўйиб, доим ўз нафси истакларини бажариб юрувчи инсон мушрик саналади, яъни ўз нафсини ўзига Худо қилиб олган бўлади. У Аллоҳга эмас, нафсига қул бўлган саналади. Қуръони каримда икки ўринда: “Ўз ҳавойи нафсини ўзига илоҳ қилиб олган кимсани кўрмадингизми?” деган маънода оят келади.\nНафснинг хоҳиш-истакларига кўра яшаш, ўз нафси талабларини ҳукмрон қилиб олиш ширкнинг бир туридир. Далилларга ўтамиз:\nФурқон сураси, 43-оят маъноси: “(Аллоҳни ва Унинг ҳукмларини унутиб) ўз ҳавойи нафсини ўзига илоҳ қилиб олган кимсани кўрдингизми?! Энди сиз унга вакил (қўриқчи) бўл(иб уни асрай ол)урмисиз?!\nЖосия сураси, 23-оятида ҳам шу ифода келади. Аш-Шаъбий айтадилар: “Нафс хоҳишларининг ҳаво дейилиши инсонни жаҳаннамга олиб бориши сабаблидир” (“Руҳул-баён”, 8-жилд, 43-саҳифа). Ҳавойи нафс ҳоким бўлган жойда гумроҳлик бор. Инсон ўз ҳавои нафсига қанча эргашса, шунча гумроҳликдадир (“Файзул-Фурқон”).\nҲавойи нафс – Қуръонга қарши бориб, Аллоҳнинг илоҳлиги ва Рабблигини қабул қилмайдиган кимсаларнинг энг катта бутидир. Исломга мувофиқ келмайдиган ҳар қандай орзу-истак ва иш-ҳаракат ҳавойи нафсдир (“Файзул-Фурқон”).\nШунинг учун ҳазрат Навоий айтмоқдалар: “Агар ўрмоннинг шерини забун қилиб – мағлуб қилиб, ўзингга бўйсундириб, ўз хизматингга солиб қўйсанг, бу шижоат саналмайди. Лекин нафсинг итини мағлуб қилиб, бўйсундириб, яхшилик йўлига солиб қўйсанг, у ҳолда оламда сендек шижоатлик зот йўқ!”\nДругие материалы в этой категории: « ИСЛОМ ЯХШИЛИККА ЧАҚИРАДИ – ТЕРРОРГА ЭМАС\tҚАЗО ВА КАФФОРАТ »


Абитуриентлар ТАТУ магистратура босқичи имтиҳонларида ҳаққонийлик ва шаффофлик талабида\n12:43 / 14.08.2017\nТаълим соҳаси давлатимиз иқтисодиётида, унинг келажагида муҳим аҳамият касб этади. Бу йўналишга ҳар йили бюджетдан катта маблағ ажратилади. Бу маблағлар билимли абитуриентларни танлаб, уларни етук кадр чиқаришга мўлжалланган. Билимли абитуриентларни танлашда бакалавр йўналишида тест синовлари ташкил этилган. Бу йилдан бошлаб тест синовларини шаффоф, адолатли ўтиши учун салмоқли ишлар олиб борилди. Kun.uz таҳририятига бир гуруҳ абитуриентлар томонидан йўлланган мурожаатда эса имтиҳонлар вақтида адолат ва шаффофлик мезонлари бузилгани тилга олинади. Қуйида мазкур мактуб ўзгартиришларсиз ҳавола этилмоқда.\n“Ҳурматли Kun.uz сайти ходимлари! Сизларнинг жамиятимиз ҳаётидаги муҳим хабарлар, кузатилаётган муаммо ва камчиликларни оммага маълум қилиш орқали мутасадди ташкилотларнинг жавобгарлигини, эътиборини қаратаётганлигингизни сайтда эълон қилинаётган мақолалардан кузатиб келмоқдамиз.\nТаълим соҳаси давлатимиз иқтисодиётида, унинг келажагида муҳим аҳамият касб этади. Бу йўналишга ҳар йили бюджетдан катта маблағ ажратилади. Бу маблағлар билимли абитуриентларни танлаб, уларни етук кадр чиқаришга мўлжалланган. Билимли абитуриентларни танлашда бакалавр йўналишида тест синовлари ташкил этилган. Бу йилдан бошлаб тест синовларини шаффоф, адолатли ўтиши учун салмоқли ишлар олиб борилди.\nЛекин магистратура босқичига қабул қилишда ёзма ва оғзаки имтиҳонлар қўлланиб келинмоқда.\nБиз Тошкент ахборот технологиялари университетига магистратура босқичига қабул жараёни ва имтиҳонлардаги ҳаққонийлик ва шаффофликни кўра олмаётганлигимиз учун Сизга ушбу хатни жўнатмоқдамиз. Бундай фикрга келишимизга қуйидагилар сабаб бўлмоқда:\n1. Имтиҳон топшириш учун аудиторияларга тақсимлаш, имтиҳонлар жавоблари таълим йўналишлари бўйича эмас, умумий тартибда шакллантирилган. Яъни «Компьютер инжиниринги», «Телекоммуникация инжиниринги», «Дастурий инжиниринги» ва бошқа йўналишларга топшираётган абитуриентлар аралаштирилиб гуруҳларга ажратилган. Бунда уларнинг қайсиниси қайси йўналишга топшираётганлигини билиш қийин. Бу жамоатчилик назоратини ўрнатишга ҳалақит беради.\n2. Биринчи имтиҳон жараёнида ҳуқуқни муҳофаза қилиш идоралари ходимлари иштирок этганди. Натижалар ҳам адолатли чиққанди. Кейинги имтиҳонларда бу ходимлар иштирок этмаяпти.\n3. Имтиҳон жараёнига айрим абитуриентларга шпаргалга, телефон, ҳаттоки бутун бошли сумка олиб киришлари учун имконият яратилган. Уларга ҳеч ким қаршилик қилмаяпти.\n4. Айрим абитуриентлар кузатувчи томонидан аудиториядан шпаргалка, телефон фойдаланганлиги учун чиқариб юборилганида ТАТУ қабул комиссиясида ишловчи ходим (Шакаров) томонидан аудиторияга қайтадан олиб кирилди. Аудиториядаги абитуриентлар бу абитуриент қайси йўналишдалигини билмаганлиги учун эътироз билдиришни, уларнинг кўзига ёмон кўринишни ўзига маъқул кўрмайди.\n5. Қабул комиссияси аъзолари имтиҳон вақтида аудиторияга киришини, имтиҳон олаётганлар билан нималарнидир гаплашишини бир неча маротаба кузатдик.\n6. Биринчи бўлиб ўтган мутахассислик фанлари бўйича имтиҳонларга 100 балл ажратилган бўлиб, саралаш бали 55 фоиздан кам бўлмаслиги низомда кўрсатилиб қўйилган. Лекин биринчи имтиҳон якунига 56 баллдан кам балл тўплаган абитуриентлар апелляция топширишлари мумкин. Апелляция жараёнида холисона баҳо қўйилганлигига шубҳамиз бор. Чунки айрим талабаларга аппеляцияга кирган абитуриентга фақат қўйган балини исботлаб (абитуриентни эшитмасдан) чиқариб юборилган бўлса, айрим жуда паст балл олганлар кейинги имтиҳонга ўтказилган. Бу кейинги имтиҳонга ўтказилган талабалар иккинчи имтиҳонда кўпчилик абитуриентларга нисбатан юқори балл олганлиги бизни бу абитуриентларга кимдир ёрдам қўлини чўзаяпти, деган шубҳага боришимизга мажбур қиляпти. Буни абитуриентлар томонидан тўпланган балларни таҳлил қилсангиз тушуниб етасиз.\n7. Айрим абитуриентлар билан суҳбатлашганимизда имтиҳон ўтказилган куни кечқурун чақириб олиниб, такроран ёздираётганлигини эшитдик. Албатта, бу бировларнинг гапи, буни исботлаш учун университет ҳудудига ўрнатилган камералар ёрдамида аниқлаш мумкин.\nМагистратура босқичига битурувчилар ичидан энг билимлилари, илмий салоҳиятли талабалар қабул қилиниши жуда муҳим. Чунки улар 2 йилдан сўнг ассистент ўқитувчи лавозимига ёки соҳада етакчи мутахассислар сифатида ишга қабул қилинади. Билимсиз абитуриентларни қабул қилишдан давлатимизга қанчалик зарар келтиришини ўзингиз яхши биласиз.\nБиз имтиҳонлар адолатли ва шаффоф ўтиши учун таклифимиз:\n- Кейинги имтиҳон жараёнларида Kun.uz ходимлари иштирок этиш;\n- аппеляция топшириш орқали баллари оширилган талабаларнинг шу баллга муносиблигини мустақил комиссия томонидан текшириб кўриш;\n- имтиҳон натижаларини йўналишлар бўйича чиқариш;\n- барча имтиҳонларнинг ўтиш жараёнида ва ишларни баҳолаш жараёнида ҳуқуқни ҳимоя қилиш органлари ходимлари иштирок этишини таъминлаш;\n- ёзганларимиз кўз билан кўрганмиз, лекин ёзиб олиш учун ёнимизда телефон бўлмаган, шу сабабли университет биносининг ташқи ва ички томонига ўрнатилган камераларни текшириш (университет ректори 1 август синовлари олдидан тест синовлари шаффофлигини таъминлаш мақсадида ҳар бир аудиторияга камера ўрнатилишини телевидение орқали маълум қилганди).\n«Устоз — улуғ зот, уни отангдек улуғла», деб халқимиз бекорга айтмаган. Бу хатни ёзишдан олдин минг марта истиҳола қилдик, лекин кўз олдимизда адолатсиз ҳаракатлар бўлаётганлиги учун шундай қарорга келдик. Чунки улар бизни ўқитган, ўқишга кирсак яна ўқитади, кўз кўзга тушади. Биз кейинги имтиҳонларда ўзимизга муаммо орттирмаслик учун исм, шарфимизни кўрсатилишини ҳоҳламадик”.\nБир гуруҳ абитуриентлар\nТДЮУ магистратурасига қабул қилишда тест синовлари ўтказиладиган муддатлар ўзгартирилди\n17:31 / 11.04.2018\nНоми улуғ, супраси қуруқ «қизил диплом» кимга керак?\n13:00 / 28.02.2018\nZTE'да қандай қилиб амалиёт ўтказса бўлади: бу борада ўзбекистонлик талабалар учун тақдимот бўлиб ўтди\n14:10 / 22.11.2017\nСоч тўкилиши устидан 2 ойда ғалаба (Муҳаммадали ҳикояси)\n12:07 / 24.05.2018\nЎзбекистонда эндиликда автосуғуртани уйдан чиқмаган ҳолда расмийлаштириш мумкин\n10:00 / 24.05.2018


Қирғизистон расмийлари исён кўтарилган олти қамоқхонада назорат ўрнатилганини маълум қилди.\n09 март 2021, Тошкент вақти: 05:27\nРасмий маълумотларга кўра, рўй берган зўравонликда турт маҳбус ўлдирилган. Бошқа хабарларда эса 20 маҳбус ўлдирилгани айтилмоқда.\nОзодлик мухбири билан суҳбатда Қирғизистон Адлия вазири Марат Қайипов вазият назорат остида эканини айтди:\n“Биринчи рақамли колонияда маҳбуслар очлик эълон қилди. Аммо уларнинг ҳаммаси эмас. 27-рақамли қамоқда ҳам худди шундай бўлди. Барча маҳбус очлик эълон қилгани йўқ. Бундан ташқари, суддан аввал сақланадиган марказлар ва терговни кутаётган маҳбуслар ҳам очлик эълон қилди”.\nБугун эрталаб президент Қурманбек Бакиев қамоқхонада назорат ўрнатиш учун куч ишлатилганини қўллаб-қувватлаб, куч ишлатганларга қарши шундай кескин чорлара кўришга иккиланмаслиги ҳақида огоҳлантирди.


Диёржон Туропов: Энди ўйинимиз очилиб кетишига ишонаман\n9 апрель, 2021, 21:51\nТеглар:Диёржон Туропов | Локомотив | Суперлига | Сурхон\nУ кетма-кет 2 ўйинда 2 та гол урди.\n,Суперлиганинг 5-туридан ўрин олган “Сурхон” - “Локомотив” (0:1) учрашувидан сўнг, ўйиндаги ягона гол муаллифи Диёржон Туропов клуб матбуот хизматига ўз фикрларини билдириб ўтди.\n– Ўйин жанговар рухда ўтди. Баҳс давомида рақибдан кучлилигимиз кўринди. Чунки биз рақибдан кўра кўпроқ вазиятлар яратдик. Бироқ уларни голга айлантиришда бироз сустроқ ҳаракат қилдик. Умуман олганда, бугун чиройли ўйин кўрсата олдик, дея оламан. Шунингдек, “Сурхон” футболчилари ҳам бизга яхши қаршилик кўрсата олишди.\n– Кетма-кет иккинчи ўйинда гол уриб, жамоага 4 очко келтирдингиз. Ҳиссиётларингиз билан ўртоқлашсангиз.\n– Жамоага ёрдамим тегаётганидан хурсандман. Ҳар бир ўйинда ғалаба қозонишни ният қилганмиз. Аммо яратилаётган кўплаб вазиятлардан фойдаланишда хатолар кўп бўлмоқда. Бу борада ишлаб, кўпроқ гол уришга ҳаракат қиляпмиз. Энди ўйинимиз очилиб кетишига ишонаман.\n– Ушбу мавсумда илк ғалаба 5-турга келиб қўлга киритилди…\n– Бу футбол. Унда ҳамма нарса бўлиши мумкин. Асосийси – бугун ғалабага эришдик. Ғалаба доимо футболчининг, мухлисларнинг кайфиятини кўтаради. Энди тўхтаб қолиш керак эмас. Ҳали мавсумнинг катта қисми олдинда. Кўплаб ғалабалар бизни кутиб турганига ишонаман.\n"Андижон" - "Локомотив". Жамоалар бугун қандай таркибда ўйнайди?


Ҳомиладорликнинг 28 ҳафтаси | DNK.UZ\nҲозир сиз ҳомиладорликнинг еттинчи ойи ўртасида турибсиз. 28 ҳафта – бу энди учинчи триместр дегани. Туғруққача унчалик кўп вақт қолгани йўқ, лекин унга тайёргарлик ҳам кўриш керак. Баъзида сезиладиган лоҳаслик дам олиш кераклигини эслатиб турсада, кўпчилик аёллар бу муддатда ишлашда давом этишади. Дарҳақиқат, декрет таътилига ҳам оз қолди.\nСиз ҳали ҳам одатдаги кун тартиби билан яшаяпсиз, лекин бу ўзгалар кўмагига муҳтож эмаслигингизни билдирмайди. Ҳомиладорликнинг 28 ҳафтасида бирор хавфли юмуш билан шуғулланманг: оғир юк кўтарманг, парда илманг ва кийимларни дорга османг, чарчатадиган ишларни қилманг.\n1 Ҳомиладорликнинг 28 ҳафтаси – қимирлашлар\n2 Ҳомиладорликнинг 28 ҳафтаси – ҳомиланинг вазни\n3 Ҳомиладорликнинг 28 ҳафтасида ҳомиланинг аҳволи\n4 Қўрқувсиз ва хавотирсиз\n5 Соғлом озиқланишга аҳд қилдингизми? Мақсадингиздан оғишманг\n6 Резус-конфликт текшируви\n7 Вазн ҳамма нарсани ўзгартиради\nҲомиладорликнинг 28 ҳафтаси – қимирлашлар\nКичкинтойнинг қимирлашлари анча кучайган – ҳомиладорликнинг 28 ҳафтасида ҳомила етарлича фаоллашган бўлади. Оналар қориннинг тери қоплами устиданоқ болажонларининг ўзгариб турган ҳаракатларини аниқ-тиниқ ҳис этишлари, ҳатто кўришлари ҳам мумкин. Баъзида қорин ўнг томонга силжийди, кейин эса аксинча, чап томонга оғади. Агар сиз ҳомиладорликнинг 28 ҳафтасида бўлсангиз, боланинг қимирлашларидан қутула олмайсиз! Бу ҳолат ҳомиладорликнинг ўттиз иккинчи ҳафтасига қадар давом этади. Шундан сўнг болага бачадон торлик қилади, унинг фаоллигини бунчалик аниқ сезмайдиган бўласиз.\nДемак, 28 – 29 ҳафталардаги ҳомиладорлик: бу даврга келиб сиз 9 кг атрофида вазн тўплагансиз. Ўзингизни бир оз бесўнақай ҳис этсангизда, ушбу қўшимча вазн сизга ҳали ҳам анча ҳаракатчан бўлиш имконини беради. Кўпгина лоҳасликларга кўникиб бўлгансиз, зеро, уларнинг ҳаммаси сизни безовта қилмаслиги ҳам мумкин. Кимнидир иккинчи триместрнинг ўртасидан бошлаб жиғилдон қайнаши қийнайди, кимдир эса жиғилдон қайнаши ҳам, кўнгил айниши ҳам, орқадаги оғриқлар ҳам четлаб ўтади.\nO‘QING: Ҳомиладорликнинг 1 ҳафтаси\nҲомиладорликнинг 28 ҳафтаси – ҳомиланинг вазни\nҲомиладорликнинг 28 ҳафтасидаги муддатда: ҳомиланинг вазни бир килограммдан ошади, кичкинтой танасининг катталиги 34 см гача етиши мумкин. У энди анча катта бўлиб қолган, жуда ўзгарган – кўз қисиш ва ширин ҳамда нордон таъмни ҳис қилишни ўрганган.\nЛекин ҳозирча болада бирор-бир таъмни афзал билиш кўникмаси мавжуд эмас. Кўпинча у онасини ёқлайди. Шунинг учун агар она ўткир қайла ва зираворлар мухлиси бўлса – болакай беихтиёр уларга кўникади.\nҲозир болага соғлом таъмларни сингдириш мумкин!\nҲомиладорликнинг 28 ҳафтасида ҳомиланинг аҳволи\nҲомиланинг вазни 1300 граммга етиши мумкин, у анча қувватга тўлган ва кучли бўлиб қолган. Сиз буни баъзида унинг оғриқли туртишларидан ҳам ҳис этаётган бўлсангиз ажаб эмас. Қизиғи, кичкинтой кундузи камроқ қимирлаб, тунда эса «жазава отига миниши» мумкин. Бунинг боиси оддий: онанинг ҳаракатлари болани кундузи тинчлантиради, тебратади. Шунинг учун у айнан кундузи ухлашни ўзига лозим топади.\nКўп болалар бу вақтга келиб бошини пастга қаратиб тўғри ҳолатга келиб олишади. Лекин сизнинг болангиз ҳали ҳолатини ўзгартирмаган бўлса, ҳалитдан хавотирга тушманг, у ҳали ағдарилиб олишга улгуради.\nҲомиладорликнинг 28 ҳафтасида туғилган болалар яшашга қобил бўлишади. Гарчанд бунинг эҳтимоли унча катта бўлмасада, лекин бугунги тиббиёт бундай жимитларни парваришлашга тобора дадил киришмоқда.\nҚўрқувсиз ва хавотирсиз\nКўпинча бу вақтда аёллар барвақт туғиб қўйишдан ва асоратлардан чўчимайдиган бўлиб қолишади. Йўлнинг катта қисми босиб ўтилган, бўлғуси она ҳаммаси яхшилик билан тугашига руҳий жиҳатдан ўзини ишонтирган. Қолаверса, декрет таътилига оз қолганлиги ҳам кишининг кўнглини кўтаради.\nПсихолог қабулига ёзилиб қўйиш ортиқчалик қилмайди. У қўрқув ва хавотирларни енгиб ўтишга ёрдам беради, эҳтимол, шунчаки ўзингиздаги ҳолатнинг ажойиб қирраларини кўришингизни таклиф қилар.\nСоғлом озиқланишга аҳд қилдингизми? Мақсадингиздан оғишманг\nАгар шифокор сизда шишлар пайдо бўлганини кўрса, суюқлик ичиш тартибингизни ўзгартиришни маслаҳат беради. Уни қандай ўзгартириш кераклигини якка тартибдаги тавсиялар асосида ҳал қиласиз. Мазкур муддатда ҳам тузни истеъмол қилиш жуда кам миқдорга келтириб қўйилган. Маринадлар, консерваланган маҳсулотлар, аччиқ салатларни емасликка ҳаракат қилинг. Агар соғлом овқатланишга ҳомиладорликнинг биринчи ҳафталариданоқ аҳд қилган бўлсангиз, ҳеч қандай тақиқ ва чекловлар сизни чўчита олмайди.\nO‘QING: Туғруқ! Табиий жараён\nДимланган сабзавотлар, янги узилган мевалар, сут-қатиқ маҳсулотлари, мол гўшти, донли ўсимликлар, морс ва ичимлик суви – сизга ҳозирда керак бўлган таомноманинг оддий компонентлари мана шулар бўлади.\nАгар қонингиз резуси манфий бўлса, эҳтимолки, сизга антитана учун таҳлил топширишни тайинлашади. Бу она ва боланинг резус-конфликти ривожланмаётганлигини ташхислаш учун керак.\nЭнди одатий бўлиб қолган сийдик ва қон таҳлилларини шу ҳафтада кўрикдан ўтказиш арафасида тайинлашади. УЗИни фақат алоҳида кўрсатмалар бўйича ўтказишади.\nВазн ҳамма нарсани ўзгартиради\nВазнингиз ўзгардими, табиийки, қадди-қоматингиз, қадам ташлашингиз ҳам ўзгаради. Ўз ўлчамингиздаги чиройли кийимларни кийиб юринг, сиз ва болангизга ортиқча ноқулайлик туғдирадиган тор кийимларни кийишга уринманг.\nҚорин терисида ортиқча муаммолар юзага келмаслиги учун тилим-тилим атрофик чандиқларга қарши ёғларни суртиб туришни унутманг. Ҳозир танангизга алоҳида меҳр билан қилинадиган парвариш жуда керак.\nГинекология » Ҳомиладорликнинг 28 ҳафтаси\nКўкракдаги қаттиқлашиш ўз-ўзидан сўрилиб кетадими?


“Ўзнефтгазқудуқтаъмирлаш” АЖ: Ишчи нега аноним хат ёзди? - Халқ сўзи\n11:37 05 Август 2019 Жамият\nАввало таъкидлаш керакки, кейинги бир-бир ярим йил давомида Қоровулбозор туманида жойлашган мазкур йирик корхонанинг ишлари бир оз юришмай қолди. Бунинг сабаблари жуда кўп. Лекин ҳозир улар хусусида батафсил тўхталиш ниятида эмасмиз. “Ўзнефтгазқудуқтаъмирлаш” акциядорлик жамияти ишчиси томонидан ёзилган аноним хат сабаб бу ердаги аҳволга бир қур назар солишимизга тўғри келди.\nШубҳасиз, ҳар қандай мактуб ортида одамлар тақдири ётади. Қолаверса, шикоят хати ўз–ўзидан ёзилмайди. “Бизга тўрт ойдан бери ойлик маошимизни корхона маъмурияти беролмаяпти, бунинг сабаби оддий — ишчиларга боғлиқ эмас. Хайриятки, ойнинг 15 кунида уйда бўламиз ва қишлоқларда вақтинча мардикорлик қилиб, рўзғор тебратаяпмиз”, дея ёзилади хатда.\nСирасини айтганда, бу жамият ишчилари томонидан иш ҳақининг ўз вақтида берилмаётгани ва бошқа камчиликлар юзасидан оммавий ахборот воситаларига қилинган дастлабки мурожаат эмас. Бундан аввалроқ кun.uz сайтида “Ўзнефтгазқудуқтаъмирлаш” акциядорлик жамиятининг “Шўртан” участкасида ишловчи ходимларга ойлик иш ҳақларининг ўз вақтида тўланмаётгани, меҳнат шароитлари ва меҳнат муҳофазаси меъёрларига риоя этилмаётгани тўғрисида мақола эълон қилинган эди. Натижада тегишли ташкилотлар томонидан ўрганиш ишлари олиб борилди, камчиликларни тугатиш юзасидан чора–тадбирлар кўрилди. Жамиятда янги раҳбар иш бошлади. Аммо афтидан бу ердаги аҳволни ўнглаш, йирик корхонанинг аввалги нуфузини тиклаш учун ҳали кўп иш қилишга тўғри келади. Гап шундаки, кадрлар қўнимсизлиги кузатилмоқда. Дейлик, Ўзбекистон касаба уюшмалари федерациясининг Бухоро вилоят касаба уюшмалари ташкилотлари бирлашмаси томонидан шу йилнинг 15 июлида корхона раҳбари А. Норматовга йўлланган хатдан маълум бўладики, 1 апрель ҳолатида акциядорлик жамиятида 2280 нафар ишчи–ходим бор. Корхона раҳбариятининг бизга берган маълумотга кўра эса жамиятда айни дамда 1950 нафар ишчи-ходим ишламоқда. Бинобарин, жуда қисқа фурсат оралиғида корхонадан турли сабабларга кўра, 300 нафардан зиёд киши ишдан кетган. Республика, вилоят, туман миқёсида аҳоли бандлигинитаъминлаш, янги иш ўринлари яратиш борасида катта ишлар олиб борилаётган паллада ушбу корхонада бундай манзарани кўриш хавотирли, албатта. Негаки, янги иш ўрни яратиш жўнгина битадиган юмуш эмас. Қолаверса, корхона касаба уюшмаси раҳбари Назир Ҳамдамов биз билан суҳбатда таъкидлаганидек, эски нефть ва газ қудуқларини таъмирлаш ишчилардан юқори малака талаб қилади. Бундай малакали кадрлар осмондан тушиб қолмайди. Афсуски, маошларнинг камлиги, унинг ҳам ўз вақтида берилмаслиги, шарт–шароитларнинг ҳаминқадарлиги туфайлиайрим малакали ишчилар нисбатан юқори иш ҳақи таклиф қилаётган турдош корхоналарга ўтиб кетишяпти. Ёки бошқа бир касб этагидан тутишга мажбур бўлишяпти.\nЭнди бевосита хатда айтилган иш ҳақидан қарздорлик масаласига тўхталамиз. Корхона раҳбариятининг таҳририятимизга ёзма тарзда берган маълумотига кўра, “Ўзбекнефтгаз” АЖ тасарруфидаги буюртмачилар томонидан бажарилган иш ҳажми учун тўланадиган тўлов мазкур АЖ схемаси орқали берилиши сабабли 2019 йил 31 июль ҳолатида иш ҳақидан мавжуд қарздорлик аноним хатда ёзилгани каби тўрт ой эмас, балки икки ойни ташкил этмоқда. Айнан шу масалани жамоатчилик назорати асосида ўрганиб бораётган вилоят касаба уюшмалари ташкилотлари бирлашмаси кенгаши меҳнаткашларнинг ижтимоий–иқтисодий манфааатларини ҳимоя қилиш бўлими мудири Жасур Тошев ҳам буни тасдиқлади. Аниқроқ қилиб айтадиган бўлсак, корхонанинг май ва июнь ойлари учун иш ҳақидан қарздорлиги 4 миллиард 730 миллион 530 минг сўмни ташкил этмоқда. Лекин икки ой давомида маош олмай рўзғор тебратиш кимга осон? Ўзига тазйиқ ўтказишлари мумкинлигидан хавотир олиб аноним хат ёзган ишчини шу маънода тушуниш мумкин. Қолаверса, Ўзбекистон Республикаси Меҳнат кодексининг 154–моддасига кўра, иш берувчи ўзининг молиявий ҳолатидан қатъий назар, ходимга бажарган иши учун ҳақни белгиланган меҳнат ҳақи шартларига мувофиқ тўлаши шарт. Вазирлар Маҳкамасининг 2002 йил 19 мартдаги “Иш ҳақи ўз вақтида тўланишига доир қўшимча чора–тадбирлар тўғрисида”ги қарорига асосан, мулкчилик шаклидан қатъий назар корхоналар ва ташкилотлар раҳбарлари ходимларга иш ҳақи ўз вақтида ва тўлиқ тўланиши учун шахсан жавоб беришади. Бинобарин, корхонанинг янги раҳбари зиммасида жуда катта масъулият турибди.\nМақоламиз сўнггида объектлари минглаб километр масофаларда жойлашган, ишчилари мураккаб табиий иқлим шароитларида меҳнат қилаётган, ўзига хос анъаналарга эга “Ўзнефтгазқудуқтаъмирлаш” акциядорлик жамиятижамоаси тақдири кўп жиҳатдан “Ўзбекнефтгаз” АЖга ҳам боғлиқлигини таъкидламоқчимиз.


01.08.2020 23:45 0 7258\nШу йилнинг 1 август куни мамлакатимизда 774 ҳолатда касаллик қайд этилган бўлиб, барчаси коронавирусга чалинган беморлар билан мулоқотда бўлганлиги сабабли намуна олинган фуқаролар орасида аниқланган. Бу ҳақда ССВ матбуот хизмати хабар бермоқда.\nШу билан бирга, Тошкент шаҳрида 5 нафар, Қорақалпоғистон Республикасида 1 нафар, жами 6 нафар коронавирусга чалинган бемор вафот этди.\nБугун Тошкент шаҳри, Бухоро, Сурхондарё, Андижон, Самарқанд, Тошкент, Қашқадарё, Наманган, Сирдарё, Навоий, Жиззах ва Фарғона вилоятларида жами 835 нафар бемор соғайди.\nАйни пайтда коронавирус инфекциясидан даволанаётган 9 337 нафар бемордан 592 нафари оғир, 185 нафари эса ўта оғир аҳволда.


– автоном республикалар, автоном вилоятлар, автоном округлар ва б. автоном бирликларга нисбатан қўлланиладиган умумлаштирувчи тушунча.\n(юн. аutonomia – ўз-ўзини бошқариш, сўзма-сўз қонуннинг ўзи, autos- ўзини + nomos-қонун сўзларидан) – ҳуқукда кенг маънода маълум бир давлат ёки бошқа тузилмалар, юридик шахслар, ҳудудий, миллий ва б. уюшмаларнинг мавжуд бўлиши ва фаолият кўрсатишини ташкил этиш ва таъминлаш б-н боғлиқ муносабатларда ўзини ўзи бошкариши, мустақиллигидир. А. субьекти, яъни кимга берилганлигига асосан: ташкилотлар А. ва хамжамият А. ажратилади.\n(лот. аutoritas – ҳокимият, обрў, нуфуз ва эътибор; таъсир этиш) – давлат режимининг нодемократик турларидан бири бўлиб, бунда ҳокимият якка шахснинг ёки бир гуруҳ шахсларнинг қўлида тўпланган бўлади. А.р.да, одатда, шахсий диктатура элементлари мавжуд бўлади. А.р.да ҳақиқий ҳокимият тор элита доира қўлида бўлиб, шахсий манфаатлар давлат манфаатлари йўлида қурбон қилинади.\n– йўловчилар, багаж, юк ташишга ҳамда махсус ишларни бажаришга мўлжалланган автомобиллар, шатакчи автомобиллар, тиркама ва ярим тиркамалар.\n– касаллик белгиларини бўрттириб кўрсатиш.\n– қишлоқ хўжалик фаолиятини амалга ошириш жараёнида юзага келадиган ижтимоий муносабатларни тартибга солувчи ҳуқуқий нормалар мажмуи.\n(фр. agreer – розилик) –аккредитловчи давлат томонидан муайян шахсни ўз дипломатик ваколатхонаси раҳбари сифатида тайинланишига қабул қилувчи давлатнинг берган ёзма розилиги. Аккредитация қилган давлатнинг дипломатик ваколатхонаси раҳбари сифатида муайян шахснинг тайинланишига қабул қилувчи давлатнинг розилиги. Агреман фақат дипломатик ваколатхона раҳбари (элчи, вакил, ишончли вакил) лавозимигагина сўралади. Бошқа дипломатик ходимларга, жумладан, муваққат ишлар вакилига ҳам агреман сўраш талаб қилинмайди, хожати ҳам йўқ. Агреман, қоида бўйича, Ташқи ишлар идораси ёки аккредитация қилаяпган давлатнинг дипломатик ваколатхонаси орқали сўралади. Агреман олингунга қадар дипломатик ваколатхона раҳбари лавозимига тайинлаш мумкин эмас. Шу ҳужжатни олгунга қадар мўлжалланган тайинлаш ҳақидаги хабарни оммавий ахборот воситаларида эълон қилинмайди. Агреман сўраш фактини ҳам ошкор қилиш мумкин эмас. Кўп ҳолатларда агреманни бериш рад этилгани хабар қилинмайди. Маълум муддат (4-8 ҳафта) ичида жавоб бўлмаса, номзод маъқул бўлмаганига ишора ҳисобланади. Дипломатик муносабатлар ҳақидаги 1961 й. Вена конвенциясига биноан, агреманни рад этиш сабабини билдириш мажбурий эмас.\n(лот. ad referendum) – шартномани шартли равишда имзолаш ёки ҳужжат матнига давлатнинг ваколатли органи ёки шахси томонидан тасдиқланишигача розилик билдириш.\n– олий юридик маълумотга эга бўлган ва адвокатлик фаолияти билан шуғулланиш ҳуқуқини берувчи лицензияни белгиланган тартибда олган Ўзбекистон Республикасининг фуқароси Ўзбекистон Республикасида адвокат бўлиши мумкин.\n– Ўзбекистон Республикаси барча адвокатларининг мажбурий аъзолигига асосланган нотижорат ташкилотдир. Адвокатлар палатаси ўзининг Қорақалпоғистон Республикаси, вилоятлар ва Тошкент шаҳрида тузиладиган ҳудудий бошқармалари билан биргаликда адвокатуранинг ягона ўзини ўзи бошқариш тизимини ташкил этади. Адвокатлар палатаси адвокатларнинг қонун ҳужжатларига мувофиқ амалга ошириладиган фаолиятига аралашмаслик принципи асосида фаолият кўрсатади. Адвокатлар палатасининг вазифалари ва ваколатларига ўхшаш вазифалар ва ваколатларга эга бўлган бошқа ташкилотларни ташкил этишга йўл қўйилмайди.


Яна бир давлат мустақил бўлмоқчи | Qalampir.uz\nОлам\t06 Август 2019 10:51 5983\nШотландия сайловчилари агар референдум ўтказилса, Буюк Британиядан мустақиллик учун овоз беради. Буни бизнесмен ва сиёсатчи Майкл Эшкрофтнинг сўров натижалари тасдиқлайди, деб хабар беради “Европа ҳақиқати”\nСўровда қатнашган 1минг 19 сайловчининг 46 фоизи мустақиллик учун овоз беришини, 43 фоизи эса қарши чиқишини билдирган. Aгар улар овоз беришларини билмаганларини айтганларни ҳисобга олмасангиз, бу сайловчиларнинг 52 фоизи Шотландия мустақиллигини қўллаб-қувватлаётганини англатади.\nБош вазир Борис Жонсоннинг ўтган ҳафта Эдинбургга ташрифидан кейин мен иккинчи мустақиллик референдумини қўллаб-қувватлаш ва мустақиллик нуқтаи назарини баҳолаш учун у билан суҳбатлашдим, деди Жонсоннинг раҳбарлигига қарши чиққан консерватив Эшкрофт. Мен янги овоз бериш тарафдорларининг озчилигини топдим ва икки йилдан ортиқ вақт ичида бу мустақил Шотландия учун биринчи устунлик, дейди у. Ййилда ўтказилган референдумда Шотландия мустақилликни 55 фоиз ўрнига 45 фоиз овоз билан рад этган.\n2016 йилдаги референдумда Буюк Британия Европа Иттифоқидан чиқишга овоз берди, аммо Шотландия ва Шимолий Ирландия аҳолиси сиёсий тангликни сақлаган ҳолда қолишга овоз берди. Брексит билан боғлиқ келишмовчиликлар Лондонда ҳукумат билан муносабатларни мураккаблаштирди. Эдинбургда ҳукуматни бошқарадиган Шотландия миллий партиясининг (ШМП) айтишича, иккинчи мустақиллик референдуми оқланган, чунки Шотландия энди ўз хоҳишига қарши блокдан чиқарилмоқда.\n21 Январь 17:25 36179\n20 Январь 21:40 30311\n22 Январь 12:20 19508\n21 Январь 18:27 19444


Мирзиёев муштумзўр раҳбарларга қарши курашишга ваъда берди — Ўзбекистонда ва дунёда рўй бераётган энг сўнгги янгиликлар ва хабарлар, жамият, иқтисодиёт, маданият, спорт, технологияларга оид қизиқарли мақолалар.\nHome/ Madaniyat/Мирзиёев муштумзўр раҳбарларга қарши курашишга ваъда берди\nМирзиёев муштумзўр раҳбарларга қарши курашишга ваъда берди\nИнтернетда Андижон шаҳар ҳокими Дилмурод Раҳматуллаев ўз қўл остидагиларини сўкиб, ҳақоратлагани ҳақида хабарлар тарқалиб кетди\n0 1 253 1 minute read\nЎзбекистондаги маҳаллий ва чет эл интернет нашрларида Андижон шаҳар ҳокими ўз эгаллаб турган лавозимидан фойдаланиб, қўл остидагиларга зуғум ўтказаётгани тўғрисида хабарлар тарқалди, деб хабар берди Sputnik нашри.\nЎзбекистон президенти Шавкат Мирзиёев жорий йил 15 ноябрда ўтказилган видеоселектор давомида раҳбарларнинг муштумзўрлиги давлат сиёсатига зид эканлиги ҳақида тўхталиб ўтган эди.\n«Агар раҳбарлар намуна бўлмаса, эртага биз одамларни эргаштира олмаймиз. Бугун орамизда ана шундай фазилатларга эга бўлган: халқимизнинг ҳурмат ва эҳтироми, ишончига сазовор бўлаётган кўпчиликни ташкил этади ва биз улар билан, албатта, фахрланамиз.\nЛекин афсуски, гуруч курмаксиз бўлмайди, деганларидек, ўз масъулиятини унутиб, оёғи ердан узилган, «Мен раҳбарман, нима қилсам ҳам, меники тўғри», деган хато фикр билан ғўдайиб юрган айрим одамлар ҳам йўқ эмас. Уларнинг хизмат ваколатини суиистеъмол қилиб, қўл остидаги ходимларга қўпол муносабатда бўлаётгани, ҳаақорат қилиб, ҳатто қўл кўтараётгани ҳақида кўплаб маълумотлар келиб тушмоқда.\nБу бизга номаъқул нарса.\nБу иллатни йўқ қилиш керак.\nВақт-соати ўтди, одамлар кўтармайди энди. Бундай раҳбарлар ўзининг кибр-ҳавоси, бошқаларни менсимаслиги, ўзбошимчалиги ва қўполлиги билан одамларни, жамоатчиликни бирлаштириш ўрнига, аксинча, жамиятимизда бирдамлик, ўзаро ҳурмат, меҳр-оқибат муҳитини бузишга сабаб бўлаётгани бизда катта ташвиш уйғотмоқда.\nЎзини йўқотиб, манманликка берилиб кетган бу шахслар нафақат ўз обрўсини, энг ёмони, унга мансаб бериб қўйган давлатнинг унга ишонч билдирган халқнинг обрўсини тўкмоқда.\nАгар раҳбарнинг ўзи шундай ножўя ишларга қўл урса, бошқа ходимлар, айниқса, катта умид билан ҳаётга кириб келаётган беғубор ёшларимиз улардан нимани ўрганади?\nАгар кимдир бундай шармандали берилган топшириқ ёки режани бажариш билан боғлаб ўзини оқламоқчи бўлса, шуни қулоғига яхшилаб қуйиб олсин: иш юзасидан талабчанлик қилиш бошқа — одамларнинг шахсига тегиш бошқача нарса.\nҚўл остидагилар сизга фақат иш юзасидан бўйсуниши, қолган масалаларда сиз билан теппа тенг ҳуқуқ эгаси эканлигини асло эсингиздан чиқарманг.\nҚонунларимизда бундай ҳатти-ҳаракатлар учун жавобгарлик белгилангани, жазо муқаррар эканлигини ҳеч кимнинг унутишга ҳаққи йўқ», — деган эди президент.\nИСТЕЪДОДЛАРНИ “ТИРИКЧИЛИК” ЮТИБ ЮБОРАВЕРАДИ...МИ?\nЭстрада юлдузлари ҳам пахтага чиқди\n“МЕНИНГ ИСМИМ ДЖУМАНИЁЗ!”\nЭР БОШ БЎЛГАН ОИЛАДА ТАРТИБ, БАРАКА БЎЛАДИ\nДУНЁНИ ФИСҚ-ФАСОД БОСИБ КЕТДИМИ...


10:12, 11.11.2019 // 9232\nИроқда юз берган портлашда 5 нафар италиялик ҳарбий тан жароҳати олди\nИроқда қўлбола портлаш мосламасининг фаоллаштирилиши натижасида портлаш юз берди, оқибатда беш нафар Италия ҳарбийси турли даражадаги тан жароҳатлари олди, деб хабар берди «Regnum».\nФото: Hot Gaming\nХабарга кўра, талафот кўрганлар вертолётда Бағдоддаги ҳарбий шифохонага етказилган. Яраланганларнинг уч нафари оғир аҳволда.\nИталиялик ҳарбийлар Ироқ аскарларини террорчиларга қарши курашишга ўргатиш мақсадида мамлакатга келгани хабар қилинмоқда.\nОктябрь бошида Ироқда бошланган халқнинг норозилик намойишлари вақтида пойтахт Бағдодда ҳукумат, хориж элчихоналари жойлашган «яшил ҳудуд»да иккита портлаш юз берган. Ракеталардан бири Туркия элчихонаси ёнида, иккинчиси эса Ал-Харисия кўприги ёнида портлаган.\nМавзуга доир: Инсон ҳуқуқлари бўйича Ироқ олий комиссияси Карбалодаги намойишларда ҳалок бўлганлар сонини эълон қилди\nМаълум вақт танаффусдан сўнг яна қайта бошланган норозиликларда полиция ҳамда халқ ўртасида кучли тўқнашувлар кузатилмоқда. Намойишчилар вилоятлардаги сиёсий партиялар офислари, маҳаллий ҳокимликлар ва дипломатик ваколатхоналар биноларини ёқишга урингани ва уларнинг айримларига ўт қўйгани, Ироқдаги намойишларда ҳалок бўлганлар сони 250 нафардан ошгани хабар қилинган. 5-ноярбда Бағдодда ва Ироқнинг бошқа вилоятларида мамлакатда давом этаётган норозилик намойишларининг кучайгани сабаб интернет яна ўчириб қўйилди. Al Sumaria телеканали маълумотига кўра, интернетни ўчириб қўйиш Ироқ ҳукуматига 1 миллиард АҚШ долларига тушган.\n12:44 Кеча // 206979\n07:53 Бугун // 193780\n00:15 Бугун // 142929\n00:47 Кеча // 127922\n18:20 Кеча // 113300


Қирғизистон парламенти тўйларни 200 кишилик тартибда ўтказиш тўғрисида қонун таклиф қилди - Hidoyat.uz\nАсосий саҳифа Янгиликлар Дунё янгиликлари Қирғизистон парламенти тўйларни 200 кишилик тартибда ўтказиш тўғрисида қонун таклиф қилди\nЧоп этилди May 13, 2021 Қирғизистон парламенти тўйларни 200 кишилик тартибда ўтказиш тўғрисида қонун таклиф қилдиda fikr bildirishni o'chirish\nҚирғизистон парламенти — Юқори Кенгаш яна бир бор мамлакатда турли байрам, тўй ва оилавий тадбирларни ўтказишни тартибга солувчи қонун лойиҳасини таклиф қилмоқда. Бу ҳақда Kloop хабар берди.\nХабарга кўра, депутат Улуғбек Ормонов ташаббуси билан ишлаб чиқилган қонун лойиҳаси аллақачон жамоатчилик муҳокамасига қўйилган.\nЛойиҳада, хусусан, қуйидаги чекловлар мавжуд:\nоилавий байрамлар, маросимлар ва тадбирларни 100 кишидан кўп бўлмаган даврада ўтказиш ва уларга 100 кишидан кам меҳмонларни таклиф қилиш;\nтўй ва зиёфатларни бир кунда, 200 кишидан кўп бўлмаган одамлар билан ўтказиш, шунингдек, тўй маросимларида куёв навкарлари 3 тадан кўп бўлмаган автомобилдан фойдаланиши;\nмарҳум учун жаноза намозига келадиган одамлар сонини чекламаган ҳолда маросимни мол ва отларни сўймасдан ўтказиш, жанозадан кейин 100 кишидан ошмайдиган йиғин билан, қорамол ва отларни сўймасдан мотам тутиш.\nУшбу тадбирлардан ташқари, қонунда зиёратчиларни кутиб олиш учун чекловлар жорий этилиши таклиф қилинган. Депутатлар зиёратчиларни кутиб олиш ва учрашувларни қатъий равишда оилавий доирада ўтказишни таклиф қилмоқда. Унда ичимликлардан фойдаланиш қатъиян ман этилади.\nҚонунда тадбирлар учун вақт чегараси ҳам белгиланган. Таклиф этилаётган қонунга биноан, тўй, оилавий ва юбилей тантаналар дам олиш кунлари соат 08:00 дан 23:00 гача, иш кунлари соат 18:00 дан 22:00 гача ўтказилиши керак.\nШунингдек, қонун бузилган тақдирда жисмоний шахслар учун 17 500 сом (2,1 миллион сўм) ва юридик шахслар учун 55 000 сом (6,8 миллион сўм) миқдорида жарима кўзда тутилган.\nҚонун лойиҳаси фонида депутат Ормонов ушбу қонун мамлакат фуқаролари орасида «ортиқча исрофгарчилик, дабдабабозликни йўқ қилиш, шунингдек, молиявий ресурслардан оқилона фойдаланишга қаратилган оммавий ташаббусларни қўллаб-қувватлаш» учун яратилганини таъкидлади.\nПарламент аъзоси COVID-19 пандемиясини ҳам қайд этишни унутмади. Унинг фикрига кўра, мазкур қонун коронавирус юқтириш бўйича янги ҳолатларни камайтиришга ёрдам беради.\nТадбирлар ўтказилишини чеклайдиган бундай қонун лойиҳаси Юқори Кенгаш депутатлари томонидан биринчи марта таклиф қилинаётгани йўқ.\n2014 йилда ҳам худди шундай ташаббус депутат Қанибек Осмоналиев томонидан киритилган эди. Ўшанда у 200 кишилик тўйларни жорий қилишни таклиф қилган.\nОсмоналиев, шунингдек, бундай қонун харажатларни камайтиришга, ушбу тадбирларни «ҳақиқатан оммабоп» қилишга ва оилалардаги қашшоқлик даражасини камайтиришга ёрдам беради, деб таъкидлаган. Депутатнинг ташаббуси қабул қилиш даражасига кўтарилмаган ва унутилган.\nАммо 2016 йилда базм ва тўйлар учун чекловлар яна эсга олинди. Ўша пайтда лойиҳа давлат ва шаҳар хизматчиларига тегишли эди. Қонунда 150 нафардан зиёд одамни тўйга таклиф қилиш ва бешдан ортиқ машинадан фойдаланишни тақиқлаш таклиф қилинди. Ўшанда ҳам лойиҳа кучга кирмади ва унутилди.


Араб луғатшунослиги тарихидан\nБўлим: Мақолалар\t Сана: Сейшанба, 06 Декабр 2016 09:34\t Муъаллиф: Administrator\nАраб луғатшунослиги (лексикография) узоқ тарихга эга. Луғатшунослик ўрта асрданоқ араб тилшунослигининг муҳим соҳаси бўлиб келган. Араб луғатшунослиги шундай бир даврда майдонга келдики, ҳали Европада тилшуносликнинг бу соҳаси номаълум эди.\nЛуғатлар тузиш фикри арабларнинг юнонлар билан ҳамкорлигидан келиб чиққан деган фикрлар бор. Лекин, бу фикр қанчалик тўғри бўлмасин, араб луғатшунослигининг келиб чиқиши, ўз тузилиши ва ривожланиши сабаби билан мутлақ ўзига хос ва мустақил ҳодисадир.\nЎрта аср мусулмон шарқининг маданий ва китобий тили сифатида араб адабиётининг, араб адабий тилининг ривожланиши, араб бўлмаган халқлар ўзларининг илмий фаолиятларида араб тилидан фойдаланишлари, адабий тил билан халқ тили вариантининг мавжудлиги – буларнинг ҳаммаси араб луғатшунослигининг вужудга келиши ва унинг узоқ асрлар давомида гуллаб яшнашига сабаб бўлди.\nАраб луғатларини тузиш ҳижрий II асрнинг биринчи ярмида, милодий VIII асрнинг иккинчи ярмида бошланган.\nТабийки, араблар билан бир қаторда араб халифалиги қўл остидаги форслар, юнонлар, Ўрта Осиё халқлари ва кўпгина бошқа халқлар орасидан етишиб чиққан олимлар ҳам араб луғатшунослигига катта ҳисса қўшганлар.\nЗамонавий олимлар араб луғатшунослигини уч мактабга бўлиб ўрганадилар. Бу мактабнинг биринчи ёрқин намоёндаси كتاب العين –“Китоб ал-Айн” луғатининг муаллифи Халил ибн Аҳмад бўлиб, у сўзларни ўзаклар ва уларнинг ҳар хиллиги асосида ўрганишни ишлаб чиқди. У изоҳли араб луғатларини ўзакка асосланган усулга алмаштирди. Мазкур луғатда у сўзларни ҳарфларнинг талаффуз ўрнига қараб жойлаштирди.\nХалил ибн Аҳмаднинг бу усули деярли икки асрдан кўпроқ вақт ўзгармади ва кўпгина луғатшунослар ўз луғатларини шу усул асосида туздилар. Ал-Колийнинг (901-967 милодий йиллар) الكتاب الباري في اللغة “Ал-китаб ул-борий фил-луғати”, Ибн Сиданинг المحكم في لغة العرب“Ал-муҳкам фи луғатил-араб”, Абу Мансур ал-Азҳарийнинг تهزيب اللغة“Таҳзиб ал-луға” луғатлари шулар жумласидандир.\nИккинчи мактабга كتاب المقاييز“Китабул мақаайиз” луғатининг муаллифи Аҳмад ибн Форис киради. У ўз луғатида сўз тартибида аввал биринчи, сўнгра иккинчи ва ундан кейин учинчи ҳарфларни эътиборга олди. Ибн Дурайднинг “Ал-жамҳара” луғати шу усулда тузилган.\nУчинчи мактабга Исмоил ал-Жавҳарий асос солган. Жавҳарий луғат тузишда бошқа усул қўллади. Унинг الصحاح “Ас-сиҳаҳ” деб номланган йирик луғатида сўзларнинг охирги ҳарфи тартибига риоя қилган ҳолда жойлаштирилган.\n“Ас-сиҳаҳ” луғати луғатчилик борасида янги йўналиш бўлди. Бу луғат 28 та бобга бўлингандир. Мазкур луғат маълумотларнинг тўлиқлиги ва аниқлиги билан ажралиб туради. Жавҳарийдан кейин Ибн Манзур (1232-1311 милодий йиллар) ўзининг لسان العرب “Лисанул Араб” луғатини шу тартибда тузди.\nАраб луғатшунослигининг яна бир вакили Ферузободийдир (1326-1414 милодий йиллар). У Жавҳарийнинг “Ас-сиҳаҳ” луғатини манбаа қилиб олган ҳолда ўзининг القاموس “Ал-қомус” луғатини яратди. Мазкур луғатдан кейин барча луғатлар “қомус” деб аталадиган бўлди.


Бош сахифа > Фаолият > Ахборот хамкорлиги\nИнсон омили — олий қадрият\n16.05.2012. Кучли фуқаролик жамиятида инсон манфаатлари, хусусан, меҳнаткашларнинг ҳақ-ҳуқуқларини ҳимоя этиш устувор вазифа ҳисобланади. Бу борада республика касаба уюшмалари томонидан ...\n26.06.2012. Жорий йилнинг 26 июнь куни Ўзбекистон касаба уюшмалари Федерацияси Кенгашининг журналистика соҳасида “Инсонга наф келтириш – олий бахт” танлови ғолибларини тақдирлаш тадбири бўлиб ўтди. ...\nМеҳнаткашлар ва улар фарзандларини соғломлаштириш ҳамда дам олдириш ишларининг сифати ва самарадорлигини оширишга тизимли янгича ёндошув натижалари\n20.07.2012. 20 июль куни Ўзбекистон Миллий матбуот марказида Касаба уюшмалари Федерацияси Кенгаши томонидан “Меҳнаткашлар ва улар фарзандларини соғломлаштириш ҳамда дам олдириш ишларининг сифати ва ...\n3.01.2013. Ортда қолган 2012 йил Ўзбекистон касаба уюшмалари учун унумли ва янгиликларга бой йил бўлди. Чунки, худди шу йили тизимни такомиллаштириш борасидаги салмоқли натижаларга эришилиб, ходимлар ...\nЖамоа шартномалари ва келишувлари ходимлар турмуш даражасини оширишнинг асосий омилларидан бири\n19.04.2013. 2013 йилнинг 19 апрель куни Ўзбекистон Миллий матбуот марказида Ўзбекистон касаба уюшмалари Федерацияси кенгаши томонидан Матбуот конференцияси ўтказилди. “Жамоа шартномалари ва ...\nМавсум якуни: таҳлил ва галдаги вазифалар\nМатбуот анжумани 06.09.2013. Юртимиз тараққиёт йўлидан дадил одимлаётгани сайин барча соҳаларда йилдан-йилга ижобий ўзгаришлар юз кўрсатаётир. Жумладан, жорий йилги Ўзги соғломлаштириш мавсуми ҳам ...\nИжтимоий меҳнат муносабатларида ижтимоий шерикликнинг аҳамияти ва “Обод турмуш йили” Давлат дастури ижросида касаба уюшмаларининг ўрни\n25.12.2013. Жорий йилнинг 25 декабрь куни Ўзбекистон Миллий матбуот марказида Касаба уюшмалари Федерацияси Кенгаши томонидан матбуот конференцияси ўтказилди. “Ижтимоий меҳнат муносабатларида ижтимоий ...


ЎзА - Бир ҳафтада 160 та йўл-транспорт ҳодисаси содир этилди. Қурбонлар бор...\nБир ҳафтада 160 та йўл-транспорт ҳодисаси содир этилди. Қурбонлар бор...\n07.08.2018 21:07 Чоп этиш версияси\nИчки ишлар вазирлиги Йўл ҳаракати хавфсизлиги бош бошқармаси матбуот хизматининг хабар беришича, ўтган ҳафта автомобиль йўлларида жами 160 та йўл-транспорт ҳодисаси содир этилган. Оқибатда ушбу ҳодисаларда 44 нафар фуқаро ҳалок бўлган, 142 нафар фуқаро турли даражадаги тан жароҳати олган.\nТранспорт воситаларида олд, ён ва орқа томондаги ойнанинг ёруғлик ўтказиши камида 70 фоизни ташкил этиши кераклиги тўғрисида тушунтиришлар берилмоқда. Аммо шунга қарамай, 679 нафар ҳайдовчи транспорт воситасининг ойналарини меъёридан ортиқча қорайтирган.


Ливандаги фаластинлик қочқинлар лагерида яна қон тўкилди.\nЛиван ҳукумати кучлари қочқинларнинг Наҳр ал-Барит лагерида “Фатҳ ал-Ислом” гуруҳи жангарилари билан тўқнаш келди. Рўй берган отишмада ҳукумат кучларининг икки аскари ҳалок бўлди.\nИкки ойдирки, Ливан ҳукумати кучлари қочқинлар лагерида беркинган жангариларга қарши амалиётлар ўтказмоқда. Шу давр ичида рўй берган тўқнашувларда ҳукумат кучларининг 122 аскари, 85 жангари ва тинч аҳоли вакилларидан 41 киши ҳалок бўлди.


Травертин, яъни тошли сувоқ бинокорлик материали ҳисобланади. Жамоа томонидан яқинда ушбу маҳсулотни тайёрлаш ўзлаштирилди. Шу билан бирга, тўқимачилик соҳаси учун зарур бўлган елим тайёрлаш жараёнлари ҳам маҳаллийлаштирилди. Натижада ишлаб чиқариш ҳажми ошди. Жумладан, 2015 йил давомида вилоятдаги қурилиш ташкилотларига 1 миллиард 360 миллион сўмликдан зиёд пардозлаш материаллари етказиб берилди.\nМЧЖ раҳбари А. Аҳмаджоновнинг таъкидлашича, талабга мос таклиф билан чиқиш ривожланиш омилидир. Шуни эътиборга олиб, корхонада модернизациялаш тадбирларини амалга оширишга қарор қилинди. Банк 1 миллиард сўм кредит ажратди. Унга хориждан илғор технологик ускуналар келтирилади. Лойиҳа ижросидан сўнг корхона қуввати эллик фоиз ортиб, жамоа сафига яна 20 киши қўшилади.\nМазкур рукндаги бошқа мақолалар: « Корхонанинг дастлабки маҳсулоти\tФаолияти қайта тикланди »


Москва давлат халқаро алоқалар институтида ҳижоб билан боғлиқ можаро рўй берди\n11:19 04.07.2016 (Янгиланган 11:33 04.07.2016) Ҳавола олиш\nБундан сал вақт олдин ОАВларда Москва давлат Халқаро алоқалар институти қўриқчи-посбонлари ҳижобли абитуриент қизга олийгоҳга киришга рухсат бермаганликлари ҳақида хабарлар тарқатилган эди.\nТОШКЕНТ, 4 июл — Sputnik. Москва давлат халқаро алоқалар институти вакили ушбу ҳодисага изоҳ берар экан ўзига хос анъаналар ва урф одатларга кўра олийгоҳ дунёвий мақомга эга эканини алоҳида таъкидлаб ўтган, деб хабар қилади РИА Новости.\nБундан сал вақт олдин Россиядаги ОАВларда Москва давлат Халқаро алоқалар институти қўриқчи-посбонлари ҳижобли абитуриент қизга олийгоҳга киришга рухсат бермагани ҳақида хабарлар тарқатилган эди. Сал вақт ўтиб, Россия Фан ва таълим вазирлиги "ташқи белгиларга биноан олийгоҳга киришни ман қилиб бўлмайди", дея баёнот қилади. Муассаса талабаларнинг ташқи кўринишига доир талаблар олийгоҳ ички қоидаларига биноан ўрнатилиши ҳамда институт маъмурияти бу талаблар бажарилишини назорат қилиб бориши ҳақида қўшимча қилган.\nМосква давлат Халқаро алоқалар институти вакилининг сўзларига кўра, олийгоҳ дунёвий мақомга эга. Шу боис, бўлажак абитуриентлар "оила даврасидаги анъаналар олийгоҳ қоидалари ва анъаналарига қанчалик мос келиши тўғрисида" олдиндан яхшилаб ўйлаб кўрганлари маъқул.\nРоссиядаги таълим масканларида ҳижоб тақилиши бундан олдин ҳам кўплаб музокараларга сабаб бўлган. Россия президентининг таъкидига кўра, таълим масканларида ҳижоб тақиб юришнинг "ҳеч қандай яхши томони йўқ". "Бу каби анъана, ҳатто, мусулмон регионларда ҳам ҳеч қачон мавжуд бўлмаган", деб қўшимча қилган Владимир Путин.


Туркия Исроил элчисига мамлакатдан чиқиб кетишни таклиф қилди - 15.05.2018, Sputnik Ўзбекистон\nТуркия президенти Тойип Эрдўғон Исроилнинг Ғазо минтақасидаги ҳаракатларини геноцид деб атади. 15.05.2018, Sputnik Ўзбекистон\n© Flickr / KLMirceaМост через Босфор и флаг Турции\nТОШКЕНТ, 15 май — Sputnik. Анқара Исроил элчисига унинг мамлакатдан чиқиб кетишини истаётганини билдирди, деди РИА Новостига Туркия ТИВ вакили.\nАввалроқ унинг ташқи ишлар вазирлигига чақиртирилгани ва унга Туркиянинг Тель-Авивдаги элчиси маслаҳатлашувлар учун чақириб олингани айтилгани хабар қилинганди.\nИсроил билан мусулмон мамлакатларнинг муносабатлари Ғазо минтақасидаги вазият сабабли ёмонлашмоқда. Низонинг кескинлашишига АҚШ элчихонасининг Тель-Авивдан Қуддусга кўчирилиши сабаб бўлди.\nИсроил аскарлари элчихона кўчирилишига қарши ўтказилаётган норозилик намойиши қатнашчиларига қарата ўқ узмоқда.\nСўнгги маълумотларга қараганда, тўқнашувларда 61 фаластинлик ҳалок бўлган, 2,7 мингдан ортиқ киши яраланган.\nСешанба куни Ғазо минтақасидаги вазиятни БМТ Хавфсизлик кенгаши муҳокама қилади.


29 май 2020, Тошкент вақти: 01:55\nТошкент халқаро аэропортига туташган 1,5 га ҳудудда Саудия Арабистонининг “Silk Valley commercial services LTD” инвестори томонидан 4 юлдузли меҳмонхона, резиденс-отель, бизнес-марказ, савдо, фитнес ва енгил турдаги қаҳвахоналар қуриши мумкин.\nЎзАга таяниб бу ҳақда хабар қилган маҳаллий нашрларга кўра, саудияликлар таклиф қилаётган лойиҳа Тошкент шаҳар ҳокимиятида ўтган “очиқ эшиклар куни” тадбирида муҳокама қилинган.\nТошкент шаҳар ҳокими вазифасини бажарувчи Жаҳонгир Ортиқхўжаев инвесторга Тошкент шаҳар, Сергели тумани Бобур кўчаси, Ислом Каримов номидаги Тошкент Халқаро аэропортига туташ ҳудуддан 1,5 га ер ажратилиши учун инвестор мазкур туманда 380 ўринлик болалар боғчаси қуриб бериши кераклиги ва Ўзбекистонда ҳисоб-рақам очиб, унга 1 млн. АҚШ доллари миқдорида пул маблағи қўйиши лозимлигини айтган.\nШунингдек, ушбу лойиҳани амалга ошириш учун инвесторлар томонидан ажратилаётган маблағ бироз камлигини айтиб ўтди ҳамда лойиҳа доирасида мазкур ҳудудда автомобиллар учун кўп қаватли тураргоҳ қурилиши ҳам кўзда тутилиши кераклиги айтилди.\n“Тошкентнинг марказий ва даромадли бизнес қилиш имконияти бор ҳудудларини барча чет эллик инвесторларга бериб юбориш ҳам ўринли эмас. Биз аввал мазкур жойларга ўзимиздаги маҳаллий тадбиркорларда ҳам талаб бор-йўқлигини ўрганишимиз лозим. Уларга ҳам имконият берилиши шарт”, деган Жаҳонгир Ортиқхўжаев.


Самарқандликлар фарзандларига кўпроқ қандай исм қўймоқда? - zarnews.uz\nСамарқандликлар фарзандларига кўпроқ қандай исм қўймоқда?\nФарзандингизга қандай исм қўяяпсиз, қайси исмлар ота-оналарга кўпроқ маъқул келяпти, мазмунидаги саволларга жавоб излаб, "Зарафшон" газетасининг аввалги йиллардаги сонларида ҳам доимий равишда мақолалар эълон қилиб борилган.\nЎтган йиллар давомида чоп этилган мақолаларда аҳоли орасида хорижий телесериаллар қаҳрамонларию, машҳур киноюлдузларнинг исмини қўйиш урфга айланганлигини ёзгандик. Ошин, Ишани, Анжелина каби исмлар шулар жумласидандир. Яқинда футбол фанати бўлган оталардан бири ҳам фарзандига Месси деб исм қўйибди. ФҲДЁ бўлими ходимларининг тушунтириш ва бошқа таклифларига қарамай, чақалоқдан буюк футболчи чиқишини ният қилган отанинг айтгани бўлди.\n- Аммо бундай ҳолатлар илгаригига қараганда кескин камайган, - дейди Каттақўрғон шаҳар ФҲДЁ бўлими мудираси Ситора Рашидова. – Кейинги пайтда қизларга Муслима, Мўмина, Имона, Солиҳа, ўғил болаларга Абдуллоҳ, Муҳаммад, Мустафо каби исмларни қўйиш кўпаймоқда. Ота-оналарда исломий исмларга қизиқиш катта бўлмоқда.\n- Самарқанд шаҳрида ҳам фарзандларига ислом дини аҳкомлари билан боғлиқ исмлар қўйилиши урфга айланган, - дейди Самарқанд шаҳридаги 3-сон ФҲДЁ бўлими мудираси Инобат Бобоқулова. - Бу жуда катта фоизни ташкил этади. Илгаригидек турли сериаллар, баъзида ҳатто машиналар номини қўймоқчи бўлган ота-оналар камайган. Аксинча, улар орасида фарзандига қўйилаётган исмнинг маъносини билишга қизиққанлар кўпроқ. Бўлимимизда ўзбек исмлари рўйхати жамланган бир нечта китоблар мавжуд. Иккиланган ёки қаердадир эшитиб қолган исмларни қўйишга ҳаракат қилган ота-оналарга шу китобни кўрсатиб, ундан исм танлашларини тавсия қиламиз.\nИсмлар ҳам ҳар бир даврда ўзига хос тарзда урфга айланаётганини кузатиш мумкин. Дейлик, бундан 20-30 йил аввалги Гулнора, Гулчеҳра, Сабоҳат, Ботир, Ўктам, Ориф, Одил каби исмлар бугун кам учрамоқда.\nТеглар: исм қўйиш\n“Ишбилармон аёл” қандай бўлиши керак?\nТуркия коронавирус Ўқитувчилар Қирғизистон мактаблар ЙТҲ Озарбайжон АҚШ она тили Байрам ярмаркалари пахта терими COVID-19


Электр энергия: эҳтиёж ва имконият қачон тенглашади? – Farg`ona haqiqati\nТаҳририятдан: Инсон ҳаёт кечириши учун энг бирламчи қандай шароит керак? Бу саволга албатта ичимлик суви, газ, электр энергияси деб жавоб берилади. Канализация — сув оқавани-ку ҳамма ҳам орзу қилаётгани йўқ. Ҳозирги аҳвол шундайки, ҳар уч неъмат билан аҳоли тўлиқ таъминланмаган.\nИлгарилари оқиб келган газ қувурлари аллақачон кўп жойларда кесиб ташланди. Суюлтирилган газ баллонлари эса хонадонларга 40-50 кунда бир марта, бир донадан алмаштирилади. Қолган пайт яна ўчоққа ўтин қалаймиз.\nИчимлик сув етишмовчилиги туфайли соатбай берилаётган, умуман ҳали бу тармоққа уланмаган хонадонлар кам эмас.\nЭлектр энергиясидаги тақчиллик, ҳатто Ўзбекистон Республикаси Олий Мажлиси Сенати раисининг ажабтовур ”хулоса” ларидан кейин ҳам қопланмади. Ҳали бери қопланмайди ҳам! Чунки мамлакатда электр энергияси ишлаб чиқариш миқдори эҳтиёж миқдорига муносиб эмас. Биз, шу мақсадда мутасаддилар нималар қилаётгани билан қизиқдик.\nСаволимизга Ўзбекистон Энергетика вазирлигининг масъул ходими Обиджон Дилмуродов шундай жавоб берди.\n— Масала муҳим ва ҳаётийлигини эътироф этган ҳолда шуни айтмоқчиманки, Энергетика вазирлиги муаммони ҳал этишнинг барча чораларини кўрмоқда. Бугунги кунда мамлакатимизда ўртача йиллик 69-72 млрд. кВт/соат электр энергияси ишлаб чиқарилмоқда. Эҳтиёж эса кун сайин ошиб боряпти. Юқоридаги рақам қатъий эмас.\n– аҳоли сони, янги қурилаётган\n– янги иқтисодий қувватларнинг\n– фойдаланишдаги тежамкор кайфиятнинг\nтўлиқ шаклланмагани каби сабаблар\nтуфайли рўй бермоқда. Ҳисоб-китобларга\nкўра, 2030 йилга бориб эҳтиёж икки баробарга\nошади. Хўш, нима қилмоқ керак?\nБиринчидан, электр энергияси ишлаб чиқарувчи янги қувватларни қуриб фойдаланишга топшириш зарур. Мамлакатимизда мавсумий гидроэнергетика ресурслари миқдори ўзгариши сабаб, қайта тикланувчи энергия манбалари улуши йиллар бўйича фарқ қилади. 2019 йилда гидроэлектр станцияларда ишлаб чиқарилган қайта тикланувчи энергия манбалари миқдори умумий электр энергияси ишлаб чиқарилишининг 10 фоизини ташкил этди. Демак, тизимда жиддий ислоҳот керак. Ҳа, ҳозир ишлаб чиқарилаётган электр энергиясининг асосий қисми бир турдаги (масалан: газ, кўмир) энергияни иккинчи тур – электр қувватга айлантириш йўли билан олинмоқда. Бунинг учун энергетика соҳасига бозор механизмларини жорий этиш натижасида давлат-хусусий шериклик асосида қиймати 6,9 млрд. АҚШ долларига тенг бўлган жами 19 та лойиҳа бўйича тегишли битимлар имзоланган.\nЎзбекистонда қуёш энергиясининг умумий салоҳияти 51 миллиард тоннадан ортиқ нефть эквивалентига тенг. Бинобарин, юртимиз бу борада катта захирага эга. Қулай географик жойлашув, бир йилнинг 320 кундан зиёди қуёшли ўтиши, юқори даражадаги илмий салоҳият шамол ва қуёш энергетикаси учун зарур қурилмаларни ишлаб чиқариш энг долзарб масалалардан бири. Бугунги кунда ривожланган давлатлар энергетика тизимида ишлаб чиқарилаётган энергиянинг 40-60 фоизи қайта тикланувчи энергия манбалари ҳисобига тўғри келаётган бир вақтда, ушбу кўрсаткич мамлакатимизда 10 фоизни ҳам ташкил этмаслиги ушбу йўналишда олиб борилаётган ишларни жадаллаштиришни тақозо этади.\nЭнергетика вазирлиги томонидан ишлаб чиқилган ва тасдиқланган, “2020-2030 йилларда Ўзбекистон Республикасини электр энергияси билан таъминлаш концепцияси”га биноан, 5 ГВт қуёш фотоэлектр ва 3 ГВт шамол электр станциялари қурилишини амалга ошириш орқали саноат кўламидаги қайта тикланувчи энергия манбалари электр станциялари миқдорини ошириш мақсад қилинган. Энергияни ишлаб чиқариш, етказиб бериш ва истеъмол қилишда самарали технологиялардан фойдаланиш, исрофгарчиликка йўл қўймаслик ва энергиядан фойдаланиш одатларини бошқариш орқали энергетика тизимидаги юкламаларни, хусусан, инфраструктурага сарфланадиган харажатларни камайтириш мумкин.\nМазкур ишлар, хусусан, янги электр тармоқлари қурилиши ва эскиларининг янгиланиши, энергетика тизимини рақамлаштириш, мослашувчан энергия манбаларини қуриш ва эски иссиқлик электр станциялари портфелини янгилаш, Марказий Осиё минтақавий энергетика тизимларини мувофиқлаштириш ва кадр-ларнинг касбий тайёргарлигини ошириш каби ишлар бир вақтнинг ўзида амалга оширишни тақозо этади. Лекин бу режаларни хорижий ҳамкорлар, инвестицияларсиз амалга ошириш мушкул. Шунинг учун вазирлик саноат кўламида қайта тикланувчи энергия манбалари электр станциялари қуриш лойиҳалари учун танловлар ўтказмоқдамиз. Мисол учун, Қораўзак туманида қуввати 100 МВт бўлган шамол электр станцияси қуриш лойиҳасига 70 та компания қатнашишга ҳужжат топширган. Шеробод қуёш фотоэлектр станциясини қуриш танловида қатнашиш учун 54 та компания ва консорциумлардан ҳужжатлар қабул қилинган.\nШунингдек, энергия самарадорлик ва кичик ҳажмдаги қайта тикланувчи энергия манбалари лойиҳаларига ҳам сармоя киритиш истагида бўлганлар сони ортмоқда. БААнинг “Masdar” компанияси Навоий вилоятининг Кармана туманида қуввати 100 МВт бўлган қуёш фотоэлектр станциясини қуриб, фойдаланишга топширди. У 2021 йил 27 августдан ягона энергетика тизимига яшил энергия етказиб беришни бошлади. Ушбу қуёш фотоэлектр станцияси йилига 260 миллион кВт.соат электр энергияси ишлаб чиқариш имкониятига эга. Бу Ўзбекистонда 80 миллион метр куб табиий газ сарф қилган ҳолда электр энер-гияси ишлаб чиқарилишига эквивалентдир.\nКелгусида “Masdar” компанияси Самарқанд вилоятининг Каттақўрғон тумани, Жиззах вилоятининг Ғаллаорол тумани ҳамда Сурхондарё вилоятининг Шеробод туманида умумий қуввати 897 МВт қувватга эга бўлган 3 та қуёш фотоэлектр станциялари қуради. Компания томонидан рекорд даражада паст бўлган 1 кВт.соат электр энергияси учун ўртача 1,8 АҚШ центи тариф миқдори таклиф этилган. Бу каби қуёш фотоэлектр станциялари Бухоро (250 МВт), Наманган (150 МВт), Хоразм (100 МВт), Қашқадарё (300 МВт), Фарғона (100 МВт) вилоятларида ҳам қуриш режалаштирилган.\nЯна бир муҳим йўналиш — шамол қувватидан электр энергия-си олиш. Вазирлик бу соҳада ҳам алоҳида лойиҳаларни ишлаб чиққан. Шамол электр станциялари лойиҳалари танловлари Европа тараққиёт ва тикланиш банки билан ҳамкорликда амалга оширилмоқда. Уларни қуришнинг биринчи фазаси бўйича Қорақалпоғистон Республикаси Қораўзак туманида қуввати 100 МВт бўлган илк шамол электр станциясига танлов бўлиб ўтди. Ушбу лойиҳа ишга тушса, йилига 350 миллион кВт.соат қўшимча электр энергияси ишлаб чиқарилади.\nТаҳририятдан: Ҳа, муаммо бор, аммо у бугун пайдо бўлиб қолгани йўқ. Халқни рози қилиш учун уни ҳал этиш керак. Энергетика вазирлигининг масъул ходими турли йўналишларда амалий ҳаракатлар бўлаётганини билдирди. Унга ишондик. Аммо 2030 йилга келиб, электр қувватига бўлган эҳтиёж икки баробарга ортиши, уни ишлаб чиқариш ҳам шунчага кўпайиши ҳақидаги фикрдан қаноатланган ҳолда шуни айтиш мумкинки, ҳали-бери жойларда чироқ ўчиб турса керак…\nPublished in Кун мавзуси\nMore from Кун мавзусиMore posts in Кун мавзуси »


UZIMEI тизими ҳақида ҳуқуқшунос: «Шу пулларни халқни қийнамасдан олсаларингиз бўлмайдими?» - Terabayt.Uz\nUZIMEI тизими ҳақида ҳуқуқшунос: «Шу пулларни халқни қийнамасдан олсаларингиз бўлмайдими?»\nАввалроқ биз IMEI-кодни рўйхатдан ўтказишни текин қилиш ҳақидаги жамоатчилик мурожаати «Менинг фикрим» порталида керакли овоз тўплаганига қарамай, бир йилдан буён эътиборсиз қолаётгани ҳақида блогер Хушнудбек Худойбердиевнинг фикрларини келтирган эдик. Депутат Расул Кушербаев ушбу портал бўйича кўп фикрлар бўлаётгани ҳақида ўзининг Telegram-каналида тўхталиб ўтган ва бу порталнинг иш беришига ишончи ўлганлигини таъкидлаган эди.\nҲуқуқшунос блогер Хушнудбек Худойбердиев яна шу мавзуга қайтиб, ўзининг Telegram-каналида қуйидагиларни ёзди:\nUZIMEI тизими ноқонуний қурилмаларга қарши курашишда катта фойда бериши ҳақида аввал ҳам айтганман ва бу тизимни қўллаб-қувватлашимни маълум қилганман. Аммо шундоқ ҳам давлат бюджетига юз миллиардлаб солиқ тушумини таъминлаб бераётган бу тизим нима учун пуллик эканлигини, бўлганда ҳам анчагина қимматлигини (2 та SIM-карта учун 100 минг сўм), шунингдек рўйхатдан ўтиш жараёни мураккаб ва бюрократияга бойлигини анчадан буён гапириб келаман. Буни бошқалар ҳам кўп айтишган.\nЯқинда бир алоқа компанияси Ўзбекистонда биринчи марта eSIM тизимини жорий қилди. eSIM – бу электрон SIM-карта. Бунақа тизим ривожланган давлатларда кенг тарқалган, бизга энди кириб келди.\nИнновация, шундай эмасми? Ҳа, инновация. Аммо бу инновацияга кўпчилик, шу жумладан UZIMEI тизими тайёр эмаслигини кўрсатди. eSim ўрнатмоқчи бўлганлар 21 асрдан ортга қайтиб, 20-асрга тушиб қолишмоқда.\nСабаби – eSIM учун ҳам IMEI кодини рўйхатдан ўтказиш ва 49 минг сўм тўлов қилиш керак. Буниси тушунарли. Аммо энг қизиғи – уни сайт, SMS ёки USSD-код орқали рўйхатдан ўтказиб бўлмас экан. Онлайн рўйхатдан ўтказмоқчи бўлсангиз, рад жавоби келаркан.\nАлбатта офисларга бориш шарт. Бошқача айтганда – 21-асрдаги янги инновацияни рўйхатдан ўтказишнинг онлайн имкони йўқ, албатта одамларни офисга чақириб, овора қилиш керак.\nВа яна албатта телефонни кўтариб бориши керак экан. Онлайн рўйхатдан ўтганда IMEI рақамининг ўзи кифоя эмиш-да, лекин одамни ўзи бевосита борганда телефонни ҳам олиб боришни талаб қилишаркан. Барака топгурлар, ахир базада ҳамма қурилманинг IMEI рақами бор-ку, ўшанга қараб 2-IMEI'ни рўйхатга олса бўлмайдими? Одамларни овора қилишнинг нима кераги бор? Мантиқсизлик-ку бу.\nҲурматли, шу тизимни яратганлар, шу тизимдан келаётган юз миллиардлаб пуллардан манфаатдор бўлган одамлар, сизлардан илтимосим бор. Хўп, майли, барибир UZIMEI тўловини бекор қилмайсизлар, буни тушундик. Бунга ҳаттоки Сенат ва Қонунчилик палатасининг ҳам «тиши ўтмади» – хўжакўрсинга очилган петициялар сайтидаги 10 мингдан ошиқ одамнинг берган овозини бир тийинга олишмади, буни ҳам тушундик. Хуллас, халққа 2 марта солиқ солишда давом этаверасизлар, бу ҳам тушунарли.\nЎҚИНГ: IMEI-кодларни энди мобил оператор офисларида ҳам рўйхатдан ўтказиш мумкин!\n#eSIM #IMEI #SIM-карта #Smartfon #смартфонлар #Ўзбекистон #Электрон SIM-карта #Uzimei.uz